iunpn aii ma ss TT ~————a uua 












PAN SLU SALO 
Ti»... de San-Paŭlo 
„mo KU USORLLGIJ 
a ONUONOEO 


e g-periodaĵoj. 


UK kaj IJK 


Du internaciaj eventoj, 
certe la plej gravaj en 
SUCII 
atenton de la brazilaj 
esperantistoj. 


intervjud 





Zamenhof ne tradukis la tutan Biblion 


La komuna normala Biblio - la Olda Testamento - konsistas el 67 libroj (kiujn 
Zamenhof tradukis el la hebrea originalo). 
Tamen la katolika kaj grek-ortodoksa religioj havas plurajn aliajn librojn. 


Kial ĉi tiuj libroj ne eniris la hebrean Biblion? Pro lingvaj problemoj! 
Illi ne ekzistas en la hebrea lingvo, sed en la helena (greka)! 
Tiuj ĉi libroj estas nomataj duakanonaj t.e. duarange kanonaj, aŭ duarange oficialaj 
(sed tute oficialaj el vidpunkto katolika!) 


Leginda la TUTA Biblia tekstaro! 


Havu ankaŭ vi la plenan Biblion! 


FAR La Duakanonaj Libroj, la volumo 

AT Gerrit Berveling 0 $ 263 9 14x21 cm 

Q, Broŝuro, dukolora kovrilo, 

Ilustraĵoj-Gustave Dorĉ, 

Bibliaj liblroj ne aperintaj en antaŭaj eldonoj de la Grekaj 
Biblioj 

s 2400 





MELa Duakanonaj Libroj, 2a volumo 

AT Gerril Berveling b 8261 9, 14x 21 cm 

Q, Broŝuro, dukolora kovnilo, 

Ilustraĵoj-Gustave Dorĉ, 

SBibliaj liblroj ne aperintaj en antaŭaj eldonoj de la 
Grekaj Biblioj 

s 24,00 









Simboloj: FALibro AKTitolo x Aŭtoro ATTradukisto. TM Lingvistiko Ŝo Biblio/Religio. EF7 Poezio. Ŝi Nombro de paĝoj 

A Brazila Esperanto-Ligo Mendeblaj ankaŭ ĉe 
a 
a Caixa Postal 03625 Universala Esperanto-Asocio 
70084-970 Brasilia — DF kaj ĉe la plej bonaj libroservoj tra la 
bel(desperanto.org.br tuta mondo. 
Membroj de BEL ĝuas rabaton je 1096 Nepre mendu la kompletan katalogon de Fonto 
9 kaj ne pagas sendokostojn. Revendistaj rabatoj por libroservoj 

Charles Baudoin, 
esperantisto, forgesita 
saĝulo, priskribita 

de Piron 





Ĉefartikolo 

Survoje al esperantocentrismo 

Intervjuo 

Ismael Avila parolas pri lia unua laboro kiel tradukisto 
Deklaro 

Porto Alegre ankoraŭ gravas 

El Interreta Mondo 

Paradokso inter la virtuala kaj la reala mondoj 

La kreado de la nokto 

Kiel la nokto estis kreita? 

Scienco 

Profetado: afero de scienca esplorado 
Psikologio 

Claude Piron pri Charles Baudouin 

Foto-Eseo 

La juniaj festoj en Brazilo 

Oficialaj Komunikoj 

Respondoj al demandaro de BEL-FK 

Leteroj kaj anoncetoj 

Malabundas leteroj kaj anoncetoj 

Bildoj 

Forfuĝo 

Niaj urboj, nia movado 

Pato Branco, urbo de la IJK 

Kroma intervjuo 

Flavio Fonseca en nova etapo de sia vivo lanĉas novajn kodiskoj 
Internacia Panoramo 

Paragvajo Esperantista 

Opinio 

Senfina polemiko pri laikeco kej neŭtraleco ĉe BEL 
Brazila Kroniko 

Kial via klubo aŭ via evento ne enestas? 
Varieteo 

Tom Jobim 

Eventoj 

UK kaj IJK kaptas la atenton de la brazilaj esperantistoj 
Pensume 

Homa emancipiĝo 


Ĉu la nuna numero 
Claude Piron: 
La nuna numero de BE komencas novan fazon: internaciaj 


kunlaborantoj estas invitataj partopreni, kaj Claude Piron estas la unua 
akceptinto. Malgraŭ la nomo, nia revuo survojas al plena internaciiĝo 


a fazo de BE 





Survoje al 
esperantocentrismo 


a demando pri nacia identeco kaj la 

diskutado pri kultura kaj lingva diversecoj 

estas ofte diskutata en la esperantaj ron- 
doj, pro la intima eco kaj de nia lingvo kaj de nia 
movado, kiu ideologie sintenas favore al la 
protektado da la identeco de ĉiuj popoloj tra la 
mondo. 

La fakto estas, ke la internaciaj rilatoj, sub la 
vidpunkto de la esperantistaro, ne povas okazi sub 
la premo de hegemonio de unu popolo aŭ lingvo 
sur la aliajn. Pli larĝsence, trans niaj rondoj eŭro- 
centrismo estas populara temo en la akademiaj 
diskutoj, same kiel la temo pri la forta premo kiun 
havas la usonaj kulturo kaj mondokoncepto, sed 
oni tute ne atentas pri la grava rolo kiun Esperanto 
havas nuntempe en la konstruado de nova kulturo 
kaj etiko sur la kampo de internacia rilatado. Do, 





estas nia tasko detali al la neesperantista mondo la 
multajn manierojn, laŭ kiuj Esperanto povas roli 
kiel interpretilo por la diversaj kulturoj pulsantaj 
tra la mondo. Estas necese organizi nian movadon 
por pli funda esplorado de interkultura rilatado, 
ĉar por ni estas klare, ke kadre de globigado estas 
necese starigo de egaleco sub ĉiuj vidpunktoj, 
frukto de transnacia etiko. 

Nu, nia e-kulturo estu bazo por ĉia konceptado 
pri transnacia kulturo, kiu samtempe akceptu la 
kontribuon el la naciara diverseco. La valoroj de 
de la Esperanto-komunumo estu respondo 
konkreta al la utopio pri mondo egaleca kaj justa, 
kie la generado de nova civilizacio enkalkulu 
novajn regionojn, kiel Afrikon kaj Latinamerikon. 

Tial la okazigo de plia UK en Brazilo gravas 
por la tutmomonda e-komunumo: ĝi iasence 
asertas, ke la vojo por ekkonsciiĝo pri universalaj 
valoroj, plivalorigantaj la diversecon, estas la vojo 
por lingvo Esperanto vere internacia, kun pli oftaj 
ekstereŭropaj kongresoj. 

Tiel, sendube, nia komuna lingvo kondukos nin 
al nova globa socio, tute esperantocentrisma. 

Ismael Avila 


Ismael Mattos Andrade Avila certe fariĝos konata de la brazilaj esperantistoj pro la traduko de la libro 
La Defio de la Lingvoj al la portugala. Sed temoj kiel aŭtomata tradukado, lingva handikapo, homaj 
rajtoj, prilaborado de natura lingvaĵo kaj aliaj fakaj temoj estas kampoj de esplorado de tiu juna kaj 
talenta inĝeniero. Por ekzemplo, antaŭnelonge li verkis pri la lingvaj baroj kiel limiga faktoro por la aliro 
al interreto. Nu, estas ankaŭ certe, ke lia traduko de la libro de Claude Piron ne estas lia lasta kontribuo 
al nia movado. Dum ni atendas liajn novajn kontribuojn, ni ekkonu iom pli pri lia ĝisnuna laboro. 


BE La eldonado de la brazila 
versio de la libro La Defio de la 
Lingvoj, de Claude Piron, okazas 
en la sama jaro de la UK en For- 
taleza. Ĉu tio estis koincido? 

IA Jes kaj ne. Ne, ĉar la ideo 
eldoni la libron ekĝermis jam 
en 1998, kiam mi havis la 
oportunecon legi la verkon kaj 
konstati ĝian taŭgecon. Ĝi 
plenigas la taskon riĉigi kaj 
renovigi nian argumentaron por 
la esperanto-ideo. Kaj jes, ĉar la 
perspektivo sperti tiom gravan 
eventon en nia lando havis la 
efikon de, almenaŭ en mi, stimuli 
la klopodojn por Esperantaj 
projektoj. Cetere, la evento estis 
ankaŭ decidiga faktoro en la 
varbado de la eldonejo, ĉar ili 
rimarkis ke 2002 estos aparte 
favora al la interesiĝo pri la temo 
“Esperanto”. 


BE Tio signifas ke la projekto 
eldoni la libron postulis 4-jaran 
laboron? 

IA Jes. De la komencaj in- 
terparoloj kun James Piton, la 
plej frua apoganto de la ideo, 
ĝis la finaj preparoj por la en- 
presejigo, pasis kvar jaroj. La 
traduko estis aparte malfacila 
pro la amplekso de la verko: ĝi 
estas multfaka kaj pritraktas 
temojn lingvajn, psikologiajn, 
politikajn kaj sociologiajn. La 
lingvaĵo estas riĉa kaj la libro es- 


tas ĉirkaŭ 300-paĝa. Alia malfa- 
cileco kuŝis en la neceso adapti 
la lingvajn ekzemplojn al la por- 
tugala, por ke la Pirona rezonado 
estu komprenebla al ni brazila- 
noj. Fine, krom la portugaligo 
estis ankaŭ necese aktualigi 
plurajn enhavojn de la libro, kies 
originala teksto estas de 1994. 
Inter aliaj, ŝanĝiĝis nomoj de 
landoj, valutoj, cititaj temp- 
daŭroj, iuj enhavoj kadukiĝis 
kaj aliaj pli novaj estis enmetitaj 
por refreŝigi la ideojn: la mencioj 
pri Eŭropa Unio devis esti 
ĝustigitaj ĉar la komunumo 
kreskis kaj alprenis novan no- 
mon; novaj informoj pri lingvaj 
problemoj estis aldonataj. Ĉiujn 
ŝanĝojn akompanis Piron mem, 
kun menciinda pacienco kaj 
sindediĉo. 


BE Do, el tiom longa laboro 
eliris preskaŭ nova verko? 

IA La verko estas esence la 
sama, kiun Piron publikigis en 
la franca lingvo. La strukturo 
de la libro estas la sama: ĝi 
prezentas la lingvan problemon 
pere de nerefutebla rezonado 
kaj surbaze de multnombraj 
referencoj kaj spertoj, kiujn 
Piron kolektis dum pli ol kvar- 
dek jaroj, en ĉiuj kontinentoj 
kaj en la plej diversaj cirkonstan- 
coj. Prezentinte la problemon, 
Piron komparas la (mal)avan- 





taĝojn de proponataj solvoj: 
angla lingvo, homa tradukado 
kaj interpretado, maŝina tradu- 
kado, esperanto ktp. La ecoj de 
ĉiu solvo estas taksataj laŭ hu- 
manismaj kriterioj: justeco, 
demokratio, efikeco. La konklu- 
doj ne estos surprizo por ni 
esperantistoj, sed la argumenta- 
do de Piron estas lerninda kaj 
imitinda. Mi precipe rekomen- 
das la lastan ĉapitron (12-a), kiun 
mi konsideras majstra. La tra- 
dukita teksto estas laŭeble fidela 
(escepte pro miaj mankoj kiel 
tradukinto) kaj provas konservi 
la ĝuindan stilon de la verkisto. 
Sed, malgraŭ siaj 
eventualaj 
difektoj, la 
traduko 
donas al 
ni brazila- 
noj la ho- 
noron havi 
la unuan 












tekston post la franca originalo; 
eble iam sekvos alilingvaj tra- 
dukoj, se la samideanoj en aliaj 
landoj mem interesiĝos... 


BE Vi menciis la neceson 
varbi eldonejon. Ĉu la vojo ĝis la 
publikigo estis malfacila? 

IA Jes, ege. Pro strategiaj 
kialoj mi decidis unue entre- 
preni la tradukon kaj nur post 
la kompletigo de la tasko serĉi 
eldonejon. Mi imagis, ke tio 
glatigus la akceptadon de la 
projekto, sed mi ne pravis: 
preskaŭ ĉiuj kontaktitaj eldo- 
nistoj rifuzis la proponon (kaj, 
ĉar ni precipe celis la ekster- 
movadan publikon, necesus trovi 
ekstermovadan eldonejon). Mi 
konkludis, ke ili sin bazas sur 
pure komercaj konsideroj: 
esperanto ne estas facile vende- 
bla varo; estas pli profite eldoni 
la kutimajn (kaj ofte senen- 
havajn) verkojn pri memhelpo 
kaj feng-ŝujo ol enbarkiĝi al ide- 
ologia “aventuro”. La rifuzoj 
havis iom malstimulan efikon, 
sed kiel ĉiuj malbonoj venas por 
la bono, dum la unujara serĉado 
pri interesiĝonta eldonisto mi 
multfoje repoluris la tradukon, 
nun mi konscias ke tiu tempo 
estis taŭga por ĝia maturiĝo. 


BE Kaj finfine vi alvenis ĉe la 
pordojn de Pontes... 

IA Jes. Post nesukcesaj 
klopodoj je aliaj pordoj mi 
kontaktis Eldonejon Pontes. Ĝi 
montriĝis la plej konvena 
solvo: ĝiaj fakoj estas lingvistiko 
kaj pedagogio, ĝi jam eldonis 
libron pri esperanto (Bilin- 
gŭismo, de Jose Passini) kaj ĝi 
estas en mia loĝ-urbo, Campinas. 
Ĉiuj tiuj detaloj faciligis la 
interparolojn kaj ebligis la finan 





rezulton. Aparte menciinda fakto 
estas ke la kontraŭ-propono de 
la eldonejo estis iom defia al ni 
esperantistoj: ili nur entreprenus 
la projekton se la esperantistoj 
kuraĝus esti partneroj... alivorte, 
ili volis scii ĉu ni kredas je la 
potencialo de esperanto... La res- 
pondo ne estis tuja: 
por atingi tiun fir- 
man decidon pasis 
pliaj 6 monatoj, ĝis 
kiam renovigita BEL 
-estraro rekaptis la 
necesan enspiron kaj 
sin ĵetis kuraĝe en la 
projekton kiel kun- 
eldonanto. Ĉi-tie 
endas mencii la fa- 


0 Desafio das 
Linguas prezentas la 
lingvan problemon 
pere de nerefutebla 
rezonado kaj surbaze 
de multnombraj 
referencoj kaj 


antaŭ la kongreso, por ke la 
eventualaj demandoj farotaj de 
scivoluloj aŭ ĵurnalistoj okaze 
de la evento estu altnivele res- 
pondataj de ĉiuj ni. 


BE Ĉu la reago de la esperan- 
tistoj ĝis nun estas kontentiga? 

IA Tio dependas 
de la vidpunkto. 
Multaj samideanoj 
jam legis la libron kaj 
surbaze de iliaj rea- 
goj mi pensas ke la 
laboro jam valoris la 
penon. Sed bedaŭ- 
rinde multaj aliaj 
samideanoj simple 
ignoris la eldonon aŭ 


vorajn sintenojn de spertoj, kiujn Piron — la ekziston de la libro. 
Francisco Mattos kaj kolektis dum pli ol Tio estas bedaŭrin- 
Carlos Dorini, kaj de Vi FAG, daĵo, ĉar tiu verko es- 
la BEL-prezidanto kvardek Jaroj tas nemalhavinda por 


Licio Castro. 


BE Kiel efektiviĝis la ku- 
neldonado? 

IA Ni konsentis pri komence 
prudenta eldonkvanto, kaj ĉiu 
el la du kuneldonantoj (Pontes 
kaj BEL) rajtas vendi duonon 
de la tuto. BEL celas la en- 
movadan publikon kaj Pontes 
klopodas atingi sian kutiman 
legantaron, en universitatoj 
kaj ordinaraj librovendejoj. 
La libro estas altnivela verko kaj 
ni antaŭvidas bonan akcepton 
en ambaŭ medioj. Ni ankaŭ in- 
tencas donaci kelkajn ekzem- 
plerojn al publikaj bibliotekoj, 
universitataj aŭ ne. Cetere, ĝi 
povas esti mendata kun granda 
rabato rekte ĉe la libroservo 
de BEL, aŭ sen rabato en la 
ordinaraj librovendejoj. Kom- 
preneble la partoprenantoj de 
la UK povos aĉeti ĝin tie, sed 
plejbone estus, se oni legus ĝin 


tiuj, kiuj volas kom- 
preni la ĝustan grandecon de la 
lingva problemo kaj la veran 
valoron de esperanto por ĝia 
solvo. Ke ekstermovadanoj 
preteratentu la problemon jam 
estas lamentinda sinteno, sed 
pli lamentinda se tion faras 
esperantistoj... 


BE Post tiu ŝajne laciga 
laboro, ĉu vi pretas por aliaj 
projektoj? 

IA Mi dubas pri mia kapablo 
refari similan laboron, sed mi 
eble akceptos pli simplajn. 
Intertempe mi priserĉas temojn 
rilataj al esperanto, kadre de 
universitataj studoj. Tio estas 
persona entrepreno, sed ĝi iras 
laŭ la proponoj de Prezidanto 
Corsetti en sia jarfina mesaĝo: 
ni devas ekde nun celi pli fa- 
kajn tekstojn. Miaj eventualaj 
kontribuoj estos gutoj en 
oceanon, mi esperas. f 








Deklaro okaze de la Monda 
Forumo pri Edukado en Portoalegre, 2001. 


i enkonduku alian kutimaĵon: 
ne-esperanstistajn eventojn. 





Estimataj partoprenantoj de ĉi 
tiu Forumo pri Edukado, 


la parolantoj de la internacia 
lingvo Esperanto salutas vin kaj 
bondeziras al la forumo plenan 
sukceson. 

Ni laboras en preskaŭ ĉiuj 
landoj de la mondo por eduki la 
homojn al laŭebla forigo de 
maltolero inter homoj aparte- 
nantaj' al malsamaj grupoj, 
difineblaj kiel tiaj surbaze de 
lingvo, raso, kasto, religio aŭ aliaj 
elementoj kaj por eduki ilin al 
dialogo inter civilizoj kaj al la 
samvaloreco de ĉiuj landoj, 
popoloj kaj kulturoj. Ni faras 
tion per la uzo de neŭtrala inter- 
nacia lingvo, kiu permesas al ĉiu 
grupo (granda aŭ malgranda), 
parolanta lingvon internacie 
konatan aŭ nur loke konatan, 
dialogi kaj senti sin samnivela 

dum la komunikado. 

a Kiel NeRegistara Organizaĵo 
kunlaboranta kun Unuiĝintaj 
Nacioj, Unesko kaj aliaj agentejoj 
de la UN-familio, Universala 
Esperanto-Asocio, la reprezen- 
tanto de la parolantoj de Espe- 
ranto, havas longan historion de 


subteno de internaciaj kampan- 
joj por internacia interkompre- 
niĝo kaj paco. 

Bazo de nia laboro estas la 2- 
a artikolo de la Universala Dekla- 
racio pri Homaj Rajtoj: 

Ĉiu rajtas je ĉiuj rajtoj kaj 
liberoj prezentataj en ĉi tiu 
Deklaro, sen distingo de iu ajn 
speco, kiel raso, koloro, sekso, 
lingvo, religio, politika aŭ alia 
opinio, nacia aŭ socia origino, 
propraĵoj, naskiĝa aŭ alia stato. 

Kaj ni pensas, ke ĝi devus esti 
aplikata ĉie en la mondo. Tute 
aparte ni interesiĝas pri la Ling- 
vaj Homaj Rajtoj de individuoj 
kaj de grupoj. 

Ni asertas, ke neniu individuo 
kaj neniu grupo devas suferi 
diskriminacion pro la lingvo, 
kiun ĝi parolas. Ofte tiu diskrimi- 
nacio estas malfacile disktingebla 
de aliaj formoj de diskriminacio 
pro nacia aŭ socia origino, pro 
raso, koloro aŭ aliaj elementoj. 

Pro tio la disvastigo de la kon- 
scio pri Lingvaj Homaj Rajtoj, 
alivorte pri la egaleco de ĉiuj 
lingvoj kaj de ĉiuj kulturoj, es- 
tas samtempe parto de la laboro 
por forigi aliajn formojn de 


diskriminacioj. 

Niaj sukcesoj pere de la inter- 
nacia neŭtrala lingvo Esperanto 
en multaj landoj de la mondo, 
kaj tute aparte lastatempe ĉe in- 
diĝenaj popoloj, estas indaj je 
interesiĝo. 

Ni pensas, ke ĉiuj konsciaj 
edukistoj kaj edukaj instancoj 
havas la devon: 

— evoluigi kaj disvastigi justan 
aliron al komunikado inter 
malsamaj kulturoj, kaj tute apar- 
te inter minoritataj kaj indiĝenaj 
grupoj kaj la cetera loĝantaro, 
respektante ĉies lingvajn homajn 
rajtojn; 

— agnoski la gravan kontri- 
buon de lokaj formoj de lingvo 
kaj kulturo al la long-perioda 
evolu-ebleco de ĉiuj socioj; 

— deklari minimumajn ni- 
velojn de lingvaj kaj kulturaj 
rajtoj de ĉiuj grupoj sendepende 
de ilia politika aŭ ekonomia 
forto; 

— evoluigi komuniko-formojn 
kiel Esperanton, kiu helpos 
protekti la lokajn lingvojn kaj 
kulturojn, ĉar ĝi evitos la for- 
puŝon de “malfortaj” lingvoj fare 
de la “fortaj”. Y 








Interreta 


E TOS 









MYan' ez 





Mondo 


Interreta Esperanto-Asocio 


= la lastaj jaroj, la Esperanto-movado 
spertas strangan fenomenon. 

Interreto prezentas tre taŭgan medion por la 
internacia lingvo, nuligas distancojn kaj renovigas 
la sencon de la vorto Esperantio; tie, iniciatoj ade 
aperas kaj oportunoj ja ne mankas. Aliflanke, ne 
ĉio okazas laŭ la antaŭ-vidita rapideco; cetere, la 
plejmulto el niaj asocioj plu baraktas kontraŭ 
malfacilaĵoj, kiaj la manko de aktivuloj kaj stagnado 
de la membraro. Verŝajne retaj esperantistoj ne 
tre emas partopreni la tradician movadon... 

En la antaŭa artikolo, Aktivule per la reto, mi 
pritraktis la grandajn eblecojn por envolviĝo de 
esperantistoj je perinterreta agado, kiel kaj en kiu 
kunteksto ili kuniĝas kaj agas. Alirendas nun la 
duan parton-de la fenomeno: kiel la reto influas 
niajn asociojn? 


Krizo pri identeco 

La interplektiĝo de la faktoj starigas ŝajnan 
paradokson: dum kreskas la interreta uzado de 
Esperanto, la cetera movado ne kuniras kaj stagnas, 
aŭ eĉ malkreskas. Rimarkindas tamen, ke preskaŭ 
ĉiujn servojn ĝis nun liveritaj precipe de la asocioj, 
la reto same nuntempe ofertas. La kutimaj pasivaj 
anoj, kiuj ofte konsistas grandan parton de la tuta 
membraro, komencas ne plu renovigi siajn aliĝojn, 
kaj same ne aperas aliuloj por anstataŭi tiujn, kiuj 
foriras. Kaj plej grave, dum la homoj grupiĝas 
per si mem, senpere, la rolo kunordiga kaj 
“esperantisto-centriga” de la asocioj malnepriĝas. 
La konkurenco de tiu sendependa movado, kvazaŭ 
“interreta asocio”, estigas identeco-krizon, kiun 
necesas venki per enda kaj urĝa debato pri la celoj 
kaj agadmanieroj de ĉiu asocio. 


Inversa vojo 
La plua manko de labor-fortoj kaj la perdo de 

intereso pri membriĝo en asocio estas du 
problemoj centraj kaj gravaj, kaj ne nepre ili havas 
unupaŝan komunan solvon. Nia historio rakontas 
ke ĝenerale membraro ne signifas laborantaron, 
eĉ se tio iĝas “tendenco” pro la ada malapero de 
pasivaj membroj (ĉar emos resti nur tiuj, kiuj ja 
vivas la asocion). Simple klopodi rekreskigi 
membraron ne solvas la tutan problemon, kaj ne 
temas entute pri definitiva solvo. Kial ne provi do 
inversan vojon? 

Laborforto ne bezonas resti ligita al membreco. 
Evidente tre gravas engaĝi la jamajn membrojn 
per partoprenigo en decidoj, interesaj agadoj kaj 
servoj, sed samtempe indas lanĉi plurajn specifajn 
projektojn, ĉiuspecajn (disvastigajn, instruajn, 
utiligajn), celante varbi ĝeneralajn kunlabo- 
remulojn kaj stimuli envolviĝon kun la asocio. Eblas 
ege profiti la strukturon de la reto por tion realigi, 
kaj por inviti homojn al partopreno pli intensa en 
la vivo de la organizaĵo... Kaj por tiel ekhavi poste 
novajn membrojn, aktivajn. 

Kompreneble, tio nur havas ŝancon fruktodoni 
se la asocioj klopodas liveri pli da servoj, kiujn la 
reto apenaŭ aŭ ne bone kapablas disponigi per si 
mem, kaj ĉiam emfazante profesiecon. Inter tiuj, 
elstaru la okazigado de bonaj kaj sufiĉe oftaj 
eventoj, por kompletigi la integriĝon kaj konstrui 
la ponton kiu mankas inter la du flankoj de la 
movado. 


Rapideco kaj elano 

Ekzistas certe multaj aliaj pripenseblaj gvi- 
dlinioj, kiuj same povus efiki kaj do aplikindus. 
Sed, plej grave, la asocioj estu pretaj por sufiĉe 
rapide akompani ŝanĝojn kaj adaptiĝi al novaj 
situacioj. Ne eblas atendi ke ĉio restabiliĝu, 
maltrafante valorajn oportunojn, ĉar la ŝanĝiĝemo 
estas trajto de la interreta mondo. 


De ok-lingva vortaro ĝis konvertilo inter latinliteroj kaj morsa/flaga lingvaĵoj, tiu ĉi paĝo prezentas plurajn tradukilojn en ununura loko. Ankaŭ 
ĉeestas konvertilo inter bazaj fizikaj unuoj kaj tradukilo Esperanto-angla por frazoj. Sed certe la plej interesa servo estas “Elitrad”, kiu montras 
ajnan anglalingvan hejmpaĝon en Esperanta “antaŭtradukaĵo”, eĉ kun la supersignoj. Provinda tradukilo, eĉ se nur pro scivolo. Plue prilaborata, 


estontece ankaŭ tradukeblos per ĝi alilingvaj hejmpaĝoj kaj tekstoj. 


“Jimes Milanez estas studento pri elektro 





La kreado de la nokto" 


Rakonto el la tempoj kiam ankoraŭ parolis bestoj, plantoj kaj ĉiuj aĵoj, tiel kiel ilin ĝin rakontis mia tupia 
boavino al siaj genepoj, suĉante sian pipon, lulante sin en hamako de ŝi teksita el tukumaj fibroj. 


p: la nokto tute 
ne ekzistis. Ankaŭ 
ne ekzistis bestoj, sed 
ĉiuj aĵoj parolis: ŝtonoj, 
plantoj, la akvo, kaj ĉio 
cetera. La nokto an- 
koraŭ kuŝis sur la fun- 
do de la rivero. Ĝi estis 
ombro tie kuŝanta. 

Tiam geedziĝis la 
filino de Kolubro Gran- 
da kun bela junulo. Post 
la geedziĝa festo la 
novedzo vokis la edzi- 
non por ke ili kunkuŝu. 
Sed ŝi rifuzis, dirante ke 
ŝi kuŝus kun li nur kiam 
fariĝos nokto. “Kio estas 
nokto?”, li demandis. Ŝi eks- 
plikis, ke dum la nokto lumo 
malaperas kaj ĉio fariĝas mal- 
hela, kaj unu ne povas vidi, kion 
faras la alia. Li replikis: 

— Sed tio ja ne ekzistas, venu do kuŝi kun 
mi. 








— Ĵes, la nokto ekzistas, ĝin gardas mia patro. 
Mi nepre ne kuŝos kun vi antaŭ la veno de la nokto. 
Se vi volas, venigu ĝin. 

Li estis kondukinta al la nova hejmo tri el siaj 
kunuloj, kiujn li nun forsendis al la domo de la 
bopatro, por venigi la nokton. Li tre deziris kuŝi 
kun sia edzino, sed vidis ke ŝi ne cedos antaŭ ol li 
plenumos ŝian postulon. La filino de Kolubro 
Granda instruis la kunulojn de la edzo pri la vojo 

- alla domo de sia patro. Ŝi rekomendis al ili precize 
sekvi tiujn instrukciojn kaj ankaŭ tiuj donotajn de 
sia patro. 

La tri junuloj forremis kaj, alveninte en la 
priskribita loko, ĵetis tri ŝtonojn en la riveron. 


“ Leopoldo Knoedt esperantigis. 








Tuj aperis la kapo 
de Kolubro Granda, 
dirante: 

— Ah ha, vi venis 
por kunpreni la sen- 
ditaĵon de mia filino. 
Jen ĝi estas, enfermita 
en ĉi tiu tukuman- 
nukso. La truo estas 
ŝtopita per rezino. Tre 
zorge portu ĝin ĉar 
alie okazos io tre 
malbona: ĉio per- 
diĝos, kaj ankaŭ vi 
mem. 

La junuloj forre- 
mis hejmen. Baldaŭ 
poste ili aŭdis mul- 
tajn bruojn, tutcerte 
venantajn el la 
tukuman-nukso: kri, 
kri, kri; kŭak, kŭak; 
tam, tam, tam; zum, 
zum, zum... Estis la 
mil kaj unu bruoj de 
la praarbara nokto. Sed ili ne sciis tion, ĉar la 
nokto ja ankoraŭ ne ekzistis. La plej juna diris: 

— Ĉu ni vidu, kiu bruo tio estas? 

— Tute ne, memoru kion rekomendis la 
bopatro de nia amiko. Se ni malfermos la nukson, 
ĉio perdiĝos, ankaŭ ni mem. Daŭrigu remante!, 
respondis la plej aĝa, restinta ĉe la stirpagaĵo. 

Dume la bruo laŭtiĝis kaj la plej juna insistis 
pri malfermo de la nukso. La plej aĝa estis same 
scivola kiel la alia, tamen sentis sin ligita pro la 
averto de Kolubro Granda. Nun intervenis la 
mezaĝa: 

— Nu, ni ricevis averton, sed nenion ĵuris. 
Cetere mi ne kredas, ke ĉio perdiĝos. La patro ne 

volus, ke perdiĝu la propra filino. Do, ankau ni ne 
perdiĝos. Ni malfermu nur fendeton por enrigardi 
en la nukson kaj tuj fermu ĝin denove. 

La argumento konvinkis la plej aĝan, kaj ili faris 
malgrandan fajron en la centro de la pirogo, sur 
ĝin metante la tukuman-nukson. La rezino tuj 
fandiĝis komplete, lasante la truon tute malfermita. 
Unu el ili provis ŝtopi la truon per la fingro, sed 
estis tro malfrue. Jam fariĝis tute nigra mallumo. 
La plej maljuna ekkriis: 

— Nun ni perdiĝis! 

Vere ili nenion povis vidi kaj nur ekdrivis 
laŭflue. 

Tiam la filino de Kolubro Granda diris al la 
edzo: 

— Viaj kunuloj malobeis la ordonojn. Ili 
liberigis la nokton. Multaj aĵoj nun perdiĝos. Ni 
atendu la matenon, por vidi, kio okazis. 

Sed la edzo, al kiu la afero tute ne malplaĉis, 
kontestis ŝin: 

— Nu, se tio estas la nokto, ni profitu la okazon 
por kunkuŝi. Vi promesis. Poste, ni atendu tiun 
alian aĵon, kiun vi nomas mateno. 

La nokto esti ŝamano, sorĉisto. Li metamorfozis 
ĉion, kio ekzistas en la praarbaro: ŝtonetoj fariĝis 
birdoj, falfolioj, papilioj; sekaj branĉoj kaj trunkoj 
ŝanĝiĝis en la diversajn bestojn, kiuj ĝis hodiaŭ 
rampas, krablas kaj kuras surtere. Korbo starante 
apud pordo de kabano tranformiĝis en Jaguaron, 
ĉio surakve flosante, ĉu arbotrunko aŭ ninfeo, 
fariĝis Fiŝo, Testudo aŭ Mevo. Pirogo fariĝis Anaso: 
la pruo, beko kaj kapo; la trunko, korpo; la remiloj, 
la kruroj de Anaso. 

Kiam matene ekbrilis la ĉielo, la filino de 
Kolubro Granda diris al la edzo: 

— Mateniĝas. Nun ni apartigos la nokton disde 
la tago. Ŝi elŝiris unu el siaj longaj, nigraj haroj, 
per ĝi faris buleton, vindante ĝin ĉirkaŭ la fin- 
gron, kaj diris: 

— Vi estos Kuĵubi! 

Tuj estiĝis birdo, kies kreston ŝi kolorigis per 
blanka kaolino, kaj la krurojn per ruĝa rokuo. 
Poste ŝi ĝin liberigis, dirante: 





— Vi kantos ĉiam ĉe mateniĝo. 

Tiam ŝi prenis alian haron, ĝin volvis estigante 
bulon, surŝutis ĝin per iom da cindro, kaj diris: 

— Vi estos Nambu! Vi kantos je ĉiu tempo 
dumnokte kaj ankaŭ ĉe ektagiĝo! 

Ŝi liberigis ĝin kaj tiu tuj kuris al la kampo. 
Tiamaniere la filino de Kolubro Granda kreis ĉiujn 
birdojn de la arbaro, unu post alia. Unue ŝi volvis 
haron ĉirkaŭ sian fingron, kaj kiam ŝi diris la 
nomon, la birdo aperis; tiam ŝi donis al ĉiu ĝian 
propran kanton. Per la farboj, kiuj ŝi mem preparis 
el kaolino, argilo, bikso kaj genipo, ŝi ŝmiris iliajn 
plumojn, kapon, krurojn, bekon, kreston per la 
plej diversaj koloroj, por distingi unun disde alia. 
Unu Araon ŝi kolorigis brile blua kaj ruĝa, trian 
pli malgrandan, flava kaj verda. La Papagon ŝi 
ŝmiris per verdo kun iometo da flavo surkape. Unu 
Tukanon ŝi faris nigra kun flava kolo, alian 
samkolora kun ruĝa kolo. Al ĉiu ŝi donis formon 
kaj kanton, por ke ĉiuj kune, per sia bunto kaj voĉo 
gajigu la arbaron. Ekde tiam ĉiuj birdoj komencis 
kanti, unuj nokte, aliaj tage, sed ĉiuj kune ĉe 
ektagiĝo, eble por ĝojigi la tagon, por ke tiu restu 
surtere por ĉiam. 

Kiam la tri junuloj alvenis, la filino de Kolubro 
Granda ilin akre riproĉis: 

— Vi trompis mian fidon en vi kaj, malferminte 
la tukuman-nukson, liberigis la nokton. Tial ĉiuj 
perdiĝis kaj same perdiĝos vi: vi estos simioj! 

Je tio la tri junuloj metamorfoziĝis en Simiojn. 
Ŝi plie diris: 

— Vi saltos de branĉo al branĉo kaj timos la 
nokton. 

Laŭdire, la nigra buŝo kaj la flava strio sur la 
brakoj de la Simioj devenas de rezino ŝtopanta 
truon de la tukuman-nukso, kiu algluiĝis al ili, 
kiam ili ĝin fandis. Pro tio, kiam noktiĝas la Si- 
mioj komencas vekrii, avertante ke la Nokto 
alvenas kaj ke ĉiuj aĵoj perdiĝos, inkluzive de ili 
mem. Tamen ne gravas! Ĉio denove aperos, 
kiam ree ektagiĝos. Kuĵubi kaj Tinamo kantos, 
la tago vekiĝos gaja kaj eĉ la tri Simioj estos 
denove homoj kaj la tuta mondo estas feliĉa. $ 


Noto: Dum en la jud-kristana mito “..mallumo estas super la abismo...Kaj Dio diris: “Estu lumo”, en la mitoj de la diversaj triboj 
ĉiam la lumo ekzistis unue kaj la mallumon la homo akiris nur poste. Multe pli logike, ĉar dumtage ili ĉasas, fiŝas, dehakis arbojn, 
por kultivi agaron, faras longajn marŝojn aŭ lilitirojn, suferante malsaton kaj soifon, varmegon kaj lacon. La nokto postvenas kiel 
justa premio: ripozo kaj dormo, babilado kaj interkonsiliĝo, amindumado kaj amorado, kiun lastan, male al la ĝenerala kredo, ili 


preferas praktiki nepublike. 





Profetado: afero de 
scienca esplorado 


Valerio Rodolfo 


a morgaŭo ne estas 

sekreto por la profetoj, 

homoj kapablaj diveni la 
okazintaĵojn de la estonteco. Aŭ 
ĉu temos pri okazontaĵoj? Jen la 
paradokso de tiu interesega 
fenomeno: la faktoj profetitaj 
Jam okazis, kaj pro tio eblas scii 
pri ili aŭ ili ankoraŭ ne oka: 
kaj tiel, kiel oni povas antaŭscii 
pri ili? 

La fakto estas, ke divenistoj 
ĉiam estis tre konataj homoj, kaj 
foje eĉ furorantaj famuloj, kiel 
Nostradamus, kiu vivinte en la 
16a jarcento, antaŭheroldis pri 
4 tutaj jarcentoj kaj pri sia mor- 
to mem. Nu, ĉar multaj el liaj 
profetaĵoj konkretiĝis, oni povas 
konkludi, ke estas ja eble an- 
taŭvidi la estontecon. Cetere, la 
profetoj nur antaŭvidas la es- 
tontecon; ili havas nenian rolon 
en ĝi. 

Ĉu afero pritraktenda de la 

luj atendas meteorojn el la ĉielo 


religio? Pre- 
ferinde de la 
scienco, ĉar te- 
mas pri la rolo 
kaj strukturo 
de la tempo 
rilate al his- 
torio. Afero 
ankaŭ por la 
filozofio de la 
historio. Ne 
gravas, ĉu ho- 
moj admonas, 
ke historio 
ĉiam temas pri 
la okazintaĵoj. 
Oni kreu novan fakon, nome 
historion de la estonteco (ĉu 
hostorio?). 


Profetaĵoj kaj libera volo 


En la Biblio estas amaso da 
profetaĵoj, kaj eble pro tio, tiu te- 
mo estis ordinare pritraktata de 
la religio. Por ekzemplo, la 
alveno de Jesuo estis anon- 
cita en la Malnova Testa- 
mento. Laŭ la priskriboj, 
la tiamaj profetoj estis 
inspiritaj de Dio, kaj de 
Li ricevadis komunika- 
Ĵojn per vortoj, vizioj kaj 
sonĝoj. Se ni konsideras, 
ke Dio estas eterna, do for 
de la tempaj dimensioj, 
malsklavigite de la pasin- 
teco, estanteco kaj eston- 
teco, estas akcepteble, ke 
Li scias tion, kio “okazos”, 
ĉar por Li “kio” jam okazis. 





[A Nostradamus, la plej fama 
aŭguristo 


Sed, kaj la li- 
bera volo de 
la homo? Ĉu 
ni estas ro- 
botoj, kiuj 
ludas rolon 
en jam fin- 
verkita ro- 
mano, kies 
fino estis jam 
fiksita? Ĉu la 
homoj ne 
kapablas per 
sia volo ŝanĝi 
la historion? 
Ĉu ni rezig- 
nu pri ĉiu agado, ĉar ĉio estas jam 
difinita? Jen pikaj demandoj, 
kiuj verŝajne estas ankoraŭ sen 
respondoj de la scienco. Cetere, 
nur la scienco, kaj ne la religio, 
povos definitive klarigi tiun 
misteron. 














La Filozofio de la Historio 


El la libro O Livro das profeci- 
as, de Mozart Monteiro, bazo de 
tiu ĉi artikolo, ni ĉerpis la sekvajn 
pensojn pri profetaĵoj kaj pri la 
filozofio de la historio: 

“Ĉu en la Scienca Historio, ĉu 
en la Filozofio de la Historio, estas 
ia tendenco al la anlaŭvidado, en 
ĝeneralaj trajtoj, de la estonteco, ne 
de gravulo, sed de popolo kaj eĉ de 
la tula homaro. Karl Jaspers, en sia 
verko Von Ursprung und Ziel der 
Geschichhte, eldonita en 1949, 
asertas, ke historia konceptado, pre- 
tendanta ampleksigi ĉiujn homajn 

aferojn, nepre devas inkludi la 
estontecon.” 


“Gaston Georgel, per Les 
Rythmes dans l'Histoire, eldonita 
en 1937, pretendis elmontri, ke la 
Historio obeas al ritmaj leĝoj.” 


“La historia leĝo — kiel rimarkas 
Buckle — povas manifestiĝi nur per 
la grandaj periodoj; por la privataj 
okazaĵoj, tio kio plej gravas estas la 
libereco.” 


“En la filozofia historio de Sank- 
la Aŭgusteno, la Dia antaŭvidado 


pri la okazintaĵoj, la providenco de 
Dio, regas la historion, tiel ke estas, 
nek povas esti en la Historio, nenio 
ne antaŭvidata kaj decidita, ekde la 
elerneco. Tamen, la homo estas libe- 
ra. Ekzistas do, konflikto inter la Dia 
antaŭvideco kaj la ampleksa homa 
libereco.” 


“Kiam homo intelekte grava kiel 
Newton dediĉas longajn jarojn al la 
verkado de libro pri la profetaĵoj de 
Danielo kaj pri la Apokalipso de 
Sankta Johano, tial oni povas diri, 
ke ankaŭ la scienco interesiĝas pri la 


profetaĵoj.” 


Konkludo 


Nu, definitivaj konkludoj 
pri la esenco de la fenomeno 
“profetado” kaj sciencaj klarigoj 
pri ĝi estas ankoraŭ neeblaj, des 
pli ĉar la “oficiala” scienco 
ankoraŭ ne interesiĝis pri tio. 
Sed oni povas definitive konklu- 
di, ke certe la estonteco alpor- 
tos al ni pli fundajn esplorojn 
kaj malkrovon de sciencaj leĝoj 
regantaj tiun fenomenon. Kiu 
volas profeti pri la ekzakta kiamo 
kaj pri kiu estos la Newton de la 


Homoj kaj profetaĵoj 


“Ni estas samtempuloj de mondo-fino; la 
kataklismo okazas kaj ni nenion suspektas.” 
Georges Gusdorf 


“Kaj tiuj homoj, kvankam ili vidas tiujn signojn, 
kvankam ili sentas tiujn kataklismojn kaj observas la 
tertremojn, la martremojn, la inundojn, la militojn, 
tiujn frapajn sciigojn de la Plejalto, ili daŭros blindaj, 
vivante la ĉiutagaĵojn kvazaŭ nenio okazus, tute 
surdaj, tute blindaj antaŭ la avertoj, kiuj ĉiujare 
ripetiĝas antaŭ niaj okuloj.” 

Nelson Lobo de Barros 


“La nuna historia momento estas tre serioza. Ĝi 
ĉiutage fariĝas pli serioza. Ni alvenas al la tempo- 
kompletiĝo. Multaj predikoj fariĝis, avertoj montriĝis, 
sed la mondo daŭrigis sian vojon senatente.” 

Pietro Ubaldi (1886-1972) 


“Baldaŭ alvenos tempo, kiam la socia strukturo, 
kiun vi kredas eterna, ruiniĝos. (...) Teruraj 
kataklismoj okazos, neniam spertitaj malfeliĉegoj 
ruinigos la planedon. Akcidentoj, malsanoj kaj 
naturaj katastrofoj antaŭos la grandan detruiĝon, kaj 
ili estos la lastaj provoj elsavi tion, kio estas savebla. 
(...) Grandaj tertremoj okazos en la tero kaj tempestoj 


profetologio? $ 


sur la maro. En pluraj regionoj la maro forglutos la 

bordon kaj la homoj timegos, pensante pri la 

katastrofoj kiuj plu ruinigos la Teron. (...) Multaj 

signoj el la ĉielo kaj multaj klarvidantoj kaj profetoj 

avertos la homojn, sed malmultaj priatentos. (...) Vi 

tiel havas pli ol sufiĉe da avizoj kaj profetaĵoj.” 
Jacob Lorber (1800-1864) 


“Mi ekkonsciis pri tiu ĉi mondo, kiun mi vidas 
kiel malnovan ruiniĝintan konstruaĵon, el kiu la sablo, 
la mortero, la brikoj kaj parteto de la muro daŭre 
falas, iom post iom. Kion pli ni povas atendi de tia 
konstruaĵo krom subita disfalo, eĉ en momento kiam 
oni malplej pensos pri tio ĉi?” 

Pierre Viret (?-1571) 


“La politiko estos senprincipa, la leĝo sen amo 
kaj la rilatoj sen etiko; la fizikaj plezuroj estos 
ekstremaj; ne estos respekto al la maljunuloj, nek amo 
al la junuloj; la scienca kono aplikiĝos al la detruo de 
la homaro; la malpieco montriĝos kiel religio kaj 
bhakti (sindonemo al la Absoluto] pleniĝos je blinda 
fido (...); Estos manĝaĵoj vendataj en pakaĵoj kaj lakto 
en boteloj; la klanoj perdos siajn respondecojn kaj 
ne plu estos pureco inter anoj de sama familio; homo 
voros homon; la subita morto estigos vagantajn 
spiritojn; la vetero kaj la sezonoj estos ne- 
antaŭvideblaj.” 

Mahabharata (ĉirkaŭ 2a a.K.) 











Forgesita saĝulo: esperantisto 
Charles Baudouin 


Claude Piron 


Sugestio 

“Mian junan aĝon markis 
admira miro pri Bernheim, kiu, 
metinte homojn en hipnotan 
staton, ordonis al ili bruligi al si 
manon per tuŝo al malvarma for- 
no, kaj la brulaĵo sur la haŭto 
videblis”. Tiu frazo, el Suggestion 
el Aulosuggestion, montras, kie 
radikas la volo de Charles 
Baudouin kompreni la homan 
psikon. Li tiam loĝas en Nancy 
(Francio), kie li konstatas la 
terapian efikecon de Emile 
Couĉ€, kapabla resanigi el tre 
diversaj patologiaj statoj per 
simpla utiligo de la imago. 

En franclingvaj landoj — ĉu 
ankaŭ en Brazilo? — ĵurnalistoj 
kaj politikistoj ŝatas uzi la 
esprimon “Cou€ĉ-metodo” por 
signi manieron kaŝi al si la veron 
pri io negativa. Ili konfuzas imagi 
kaj kredi. Se vi suferas pro 
malvarmo, tute ne helpas kredigi 
al vi, ke estas varme. lo en vi 
diros: “Vi mensogas, malvarma 
vi sentas vin”. Sed se vi sukcesas 


Esperanto 


meti vin en iom meditan staton, 
senstreĉan, kaj imagi fajron, 
imagi, kiel oni sentas sin ĉe fajro 
aŭ sub varmega suno, retrovi la 
memoron de fojo, kiam vi estis 
en varmega atmosfero, kaj lasi 
vian menson restadi en ĝi, tiam 
vi povas konsiderinde malpliigi 
la impreson de malvarmo. En 
Tibeto joganoj kapablas sidi 
rekte sur neĝo kaj ĝin fandi, ĝis 
eta lageto ĉirkaŭas ilin, nur per 
uzo de tiu potencialo kuŝanta en 
la homa imago. Tiun metodon 
aplikis Couĉ. Li helpis la 
pacienton imagi sian staton 
ŝanĝita, kaj tiu imago agis 
stimule al resaniĝo. Li rimarkis, 
ke tiun kapablon eblas trejni per 
ekzercado. Ekzemple, oni povas 
ekzerci sin malrapidigi sian 
korritmon batante takton iomete 
pli malrapidan ol la ritmon 
efektive perceptatan. Postiom da 
tempo la koro adaptiĝas al la 
takto. La koncernajn psikajn 
meĥanismojn Baudouin 
esploris. Tiel estiĝis lia doktoriĝa 


tezo, “Sugestio kaj memsugestio” 
(1920), en kiu troviĝas la frazo 
komence citita. 

La sugestia efiko, kiun 
Baudouin esploris kaj uzis 
terapie, efektiviĝas grandpar- 
te en tio, kion oni nomas la 
“nekonscio”. Nia konscio 
kompareblas al komputila 
ekrano aŭ al la ekraneto de 
elektrona kalkulileto. En tiuj 
aparatoj disvolviĝas multaj 
aferoj, kiuj ne aperas surekra- 
ne, kaj kiujn ne eblas kontroli 
sen detala inspekto al la 
meĥanismoj, kiuj funkcias ekster 
nia vida percepto. En kalkulilo 
fakte estas tri tempoj: a) sur la 
ekraneto aperas la ciferoj de la 
donitaĵoj, b) okazas ene laboro 
nevidebla kaj nekontrolebla, tute 
sendependa de via volo, kaj c) sur 
la ekraneto jen aperas la rezulto. 
Simile, la sugestia efiko enhavas 
tri fazojn: en la unua, oni 
perceptas ion; la dua disvolviĝas 
en la nekonscio, ekster niaj 
sentoj, perceptoj kaj volo; la tria 





Kun esperanto Baudouin konatiĝis kiel knabo en elementa lernejo. Lia instruisto tre ŝatis la lingvon kaj proponis 

al la lernantoj, kiuj tion deziris, inici ilin al ĝi. La knabo akceptis, kaj rapide atingis bonan nivelon. Al esperanto li 
ĉiam restis dankema kaj fidela, kvankam li preskaŭ neniam partoprenis en la esperantista vivo. Dum la Universala 

| Kongreso de 1925, en Ĝenevo, li prelegis en la Somera Universitato. Tiu esperantlingva prelego poste publikiĝis 
kun la titolo La arto de memdisciplino. Li jen kaj jen verkis artikolojn favorajn al la lingvo. Kiam aperis lia franca 
traduko de Ifigenio en Taŭrido, de Goethe - li francigis plurajn verkojn el la germana literaturo - li publike diris, ke 

: multe helpis lin la esperanta versio. Kvankam li neniam vizitis kunvenojn, li ĉiujare fidele pagis sian kotizon al la 
' ĝeneva esperanto-klubo La Stelo, ĝis sia morto en 1963. 

estas la rezulto, efektiva, 
konstatebla. Unua fazo: vi vidas 
afiŝon (aŭ multajn afiŝojn) kun 
la vortoj “Trinku Koka-Kolaon”. 
Dua fazo: tiu kvazaŭordono iras 
sian vojon sub la sojlo de via 
konscio, tie renkontas memorojn 
pri plaĉaj spertoj kun tiu trin- 
kaĵo kaj pri aliaj afiŝoj, en kiuj ĝi 
estis asociita al gaja simpatia 
etoso. Trie: vi sidas en restoracio, 
kaj sen pripensi vi kvazaŭ 
reflekse tuj mendas Koka- 
Kolaon. 

Kompreneble, la realo ne es- 
tas tiel simpla. En la dua fazo, la 
ordona mesaĝo povas renkonti 
tutan kompleksan reton de ideoj 
kaj sentoj, en kiu Koka-Kolao 
simbolas usonan imperiismon, 
kio, laŭ viaj politikaj ideoj, po- 
vos puŝi al forĵeto de la afiŝa in- 
fluo, sed ankau memoron pri 
fojo, kiam vi suferis fortan 
ventrodoloron, kaj iu konsilis al 
vi trinki tiun brunaĵon, kaj ĝi agis 
resanige, kio puŝos al akcepto de 
ĝi. Ĉiu el tiuj elementoj havas 
propran forton kaj ilia fina efiko, 
kiu difinos vian agon en la tria 
fazo, estas la rezulto de tiu ena 
rivalado, kiun vi absolute ne sen- 
tas, kaj pri kiu vi eĉ ne imagas, 
ke ĝi disvolviĝ..s en vi. La grava 


punkto pri tio, kiun utilas 
memori, kvankam ĝi ne estas 
plaĉa kaj tial ofte kaŭzas fortan 
reziston al akceptado, estas, ke 
ni konas nur parton de niaj 
motivoj. Unua fazo: vi vidis la 
vorton Esperanto asociitan al 
internacia lingvo. Dua fazo: tuta 
nekonscia procezo okazis en vi. 
Tria fazo: vi decidas lerni 
esperanton. Se oni demandos: 
“Kial vi lernis tiun lingvon?” vi 
povos respondi sincere kun 
certeco, ke vian motivon vi 
konas. Sed apud tiu, konata, 
povas ekzisti dek aliaj, pri kiuj vi 
scias nenion, kaj kiuj kontribuis 
al via fina decido. Eble la 
persono, kiu unue en via vivo 
prononcis “Esperanto”, elparolis 
ĝin per buŝo tiel bela, kun voĉo 
tiel muzika kaj okuloj tiel ĉar- 
maj, ke la nomo de la lingvo 
en vi asociiĝis al amemo. Ĉar tiuj 
faktoroj diferencas de homo al 
homo, la mesaĝo de la unua fazo 
produktas malsamajn rezultojn 
en la tria. 


Psikanalizo 

En la jaroj 20-aj disfloris 
psikanalizo, kaj jam ŝtormis 
kvereloj inter psikanalizaj skoloj. 


Ekzemplo de psika konflikto 


La subpersonecoj estas kvazaŭ voĉoj kverelemaj. Ili kondutas kiel rivaloj, ĉiu kun volo diktatori. Jen junulo en 
grupo, en kiu rondiras haŝiŝa cigaredo. La Ĝendarmo-en-li malpermesas, ke li fumu. Sed la Rolulo rebatas: “Se 
vi rifuzos, ili forĵetos vin”. La knabo sentos sin kulpa rilate al la leĝo, se li fumos, kulpa rilate al la grupo, se li diros: 
“ne”. La Sovaĝulo povas, laŭ la propraj emoj aŭ perceptoj, alianciĝi ĉu kun la Rolulo (“Mi neniam fumis haŝiŝon; 
nova sperto estas alloga") ĉu kun la Ĝendarmo ('Kial mi imitu la aliajn? Tiu odoro efikas al mi naŭze”). La 





Freud, kiu kreis tiun metodon 
kun ĝia ampleksa teoria idearo, 
klarigis multajn psikajn mis- 
funkciadojn per la hipotezo, ke 
seksaj deziroj, angoroj, imagoj aŭ 
memoroj estis forpuŝitaj en la 
nekonscion, kie ili agas malhelpe 
al efika kaj sana vivo. Sed lia 
disĉiplo Adler rimarkis, ke en 
multaj kazoj li solvas la pro- 
blemojn de la pacientoj aten- 
tigante ilin, ne pri forpuŝitaj 
seksaĵoj, sed pri forgesitaj sentoj 
de malplivaloro. Ofte, niaj unuaj 
travivaĵoj, kiam ni estas etuloj, 
konvinkas nin, ke ni estas 
nanetoj en mondo de gigantoj. 
La tuta posta disvolviĝo povas 
resti stampita de tiu impreso 
tiagrade, ke al ĉio ni reagas kun 
la antaŭa ideo, ke ni ne sukcesos, 
ke estas tro komplike, ke la aliaj 
estas tre superaj al ni, ke ni 
nenion valoras ktp. Multaj psikaj 
problemoj radikas en tio, laŭ 
Adler. Freud ne akceptis la 
ideojn de Adler kaj forĵetis lin el 
sia societo. Alia disĉiplo de 
Freud, unue ege admirata, pos- 
te estos same forpelita: Jung, kiu 
trovis en la nekonscio multajn 
energikernojn, rilatajn nek al 
sekso nek al impresoj de 
malplivaloro, nek al tio, kion la 


Aŭtomato ĝenerale intervenas alvokante al neŝanĝo: “Nekonata afero! Mi ne scias, kiel ĝi efikos, mi timas”. La 
Ombro diras: “Estas en tiu drogo io fascina, kio ŝancelas min”. Ĉiuj ĉi voĉoj trafas la Mion, kiu provas enmeti en 
sian reagon la informojn, ofte partajn kaj erarajn, kiujn li akiris pri la realo. Ties fina decido dependos de tio, ĉu ĉi 
pli atentos unu juĝon (“Haŝiŝo misformas la perceptojn, ĝi estas danĝera”) aŭ alian (“Ne estas pli terure ol alkoholo, 
kiun ĉiuj senhezite sorbas”). Depende de tio, ĉu la Mio estas forta aŭ malforta, ĝi alprenos la plej racian decidon, 
aŭ per falsaj raciecaj argumentoj pravigos por si la faron, al kiu ĝi elektis ne rezisti. 








persono mem travivis, sed 
fontantajn el la spertoj de la tuta 
homaro, tiel ke oni retrovas ilin 
similaj, kaj simile simboligitaj, en 
plej malsimilaj kulturoj. Tiuj 
povas multe helpi al psika 
resaniĝo. 

En 1915, dum la unua 
mondmilito, 22-jara, malsana, 
Baudouin estis eligita el la fran- 
ca armeo kaj venis al Svislando 
por resanigi siajn pulmojn. Li 
instaliĝis en la ĝeneva regiono, 
kiun li ne plu forlasis. Ĉar en sia 
praktiko, bazita sur la sistema 
uzado de la sugestia efiko, li 
konstante utiligis la nekonscion 
(en la dua fazo, la nekonscia, la 
menso ja trovas la solvon al 
problemo aŭ ekirigas la 
resaniĝon), pli bone koni ĉi- 
lastan aperis al li necese. Li bone 
posedis la diversajn teoriojn, ĉar 
li sciis la germanan same bone 
kiel la francan, kaj tiutempe la 
plimulto el la tekstoj tiufakaj 
ankoraŭ ne estis elgermanigitaj. 
Li diris al si, ke oni ne povas juĝi 
teorion, se oni mem ne travivas 
ĝin. Li do decidis submeti sin al 
psikanalizo. Tion li faris sinsekve 
en la junga kaj en la freŭda 
skoloj. Lia konkludo estis, ke 
ambaŭ pritraktas serioze la 


psikajn problemojn, kaj tute ne 
konfliktas inter si, nur kom- 
pletigas unu la alian. Por li, tiuj 
rivalecoj estis ne nur absurdaj, 
sed nerespektaj al la pacientoj, 
ĉar ĉiu skolo neglektas psikan 
kampon, kiun la aliaj esploris. 
Kiu aŭdacus diri, je la unua 
renkonto kun suferanto, kiu 
aspekto de la teorioj plej rolas en 
ties psiko, kaj ĉu ties psikologiaj 
malfacilaĵoj solviĝos per tiu 
tekniko, kaj ne per tiu alia? Aliĝi 
al unu sola psikanaliza teorio es- 
tas kiel rigardi ion per nur unu 
okulo kaj el nur unu angulo: oni 
perdas la reliefan percepton. 


Tendencoj strukturitaj kiel frazoj 
aŭ la diversaj avataroj de la 
pratendenco esti pli 


Rigardu belan arbon, riĉan je 
multaj sukplenaj persikoj. Ke ĝi 
iĝos granda kaj bela, kaj 
produktos fruktojn, tio jam estis 
programita en la persikkerno. 
Simile, laŭ Baudouin, homa 
psiko estas programita por 
spirita disvolviĝo kaj produk- 
tado de spiritaj, artaj kaj sociaj 
fruktoj. Ĝi emas al nememcentra 
pliiĝo: ĝi strebas al pli-esto, al 
kompletiĝo, celanta senti sin pli 


La maniero psikoterapii de Baudouin 

Baŭduina psikoterapio karakteriziĝas, ne per speciala metodo, sed per iu spirito, iu maniero aliri la 
problemojn, kiu integras diversajn metodojn. La psikhelpa laboro fariĝas sur tri niveloj: 1) la konscia, 
kie oni jam povas multon plibonigi simple helpante la pacienton kompreni, kiel funkcias homa psiko, 
kaj instruante al li, kiel trejni sian volon, sian memrespekton, aŭ kiel nutri en si sentojn sanigajn; 2) la 


kolo 


gio 


bone per pli harmonia 
kunordiĝo kun la kunhomoj por 
la plejbono de ĉiuj. La ĝenerala 
movo de la psiko cele al 
memrealigo konkretiĝas per 
tendencoj, kiuj estas kvazaŭ 
disbranĉiĝoj de la pratendenco 
esti pli; tiuj estas organizitaj kiel 
frazo kun subjekto, verbo 
(predikato) kaj objekto, kun 
ebla reorientiĝo je la tri nive- 
loj. Tendenco estas latenta, sed 
aktivigebla, ago (verbo), ape- 
ranta en iu vivanta (subjekto) kaj 
celanta iun aŭ ion (objekto). 
Ĝenerale dum la vivo ĉiu el 
tiuj modifiĝas: la komencajn 
subjekton, verbon kaj objekton 
multaj novaj anstataŭas aŭ 
kompletigas sinsekve. Intensega 
deziro, ke Brazilo venku Germa- 
nion en piedpilka tutmonda 
konkuro, povas esti la postlonga 
avataro de tendenco, kiu, 
komence, en la frua infaneco, 
estis: “mi” “eliminu” “mian 
fraton”, kaj/aŭ de tendenco, kiu 
tiam estis “mi” “frakasu” “la 
senton ke mi estas tro eta”. La 
forto de la komencaj sentoj 
trairas la tutan serion de 
transformiĝoj. Tiel eblas klarigi 
la intensan emocian impliki- 
ĝon de la matĉospektanto, 


apudkonscia, kie efikas sugestio (tiu apudkonscio estas parto de la psiko, kie aferoj, kvankam ne 
konsciataj, tamen estas relative proksimaj al la konscio; tie troviĝas elementoj nek klare konsciaj, nek 
plene nekonsciaj, oni povus diri: percepteblaj kvazaŭ tra nebulo se oni vere direktas sian atenton al 
ili); 8) la nekonscia, rezistanta al konsciiĝo, kie terapio povas agi ĉefe per analizo de la tie agantaj 
meĥanismoj aŭ kondukante la pacienton al renkonto kun nekonsciaj elementoj (memoroj, imagaĵoj, 
sentoj, simboloj el la pratempa homa spertaro ktp.). 

senproporcian kun la naturo de 
simpla luda aktiveco. 


Sep rivaloj en unu homo 
Ligiĝante unu al la alia, la 
tendencoj finfine formas kom- 
pleksajn energi-faskojn, kiuj 
mem kuniĝante inter si finfine 
produktas verajn subperso- 
necojn. Provante kunordigi la 
manierojn, laŭ kiuj Freud kaj 


Jung konceptis la homan psikon, 


kaj enmeti en la skemon faktojn 
konstatatajn en la propra 
praktiko, Baudouin finfine 
konkludis, ke en ĉiu el ni vivas 
sep relative memstaraj kaj rivalaj 
subpersonecoj. Tiuj formiĝas, 
dum la unuaj ses aŭ sep jaroj de 
la vivo, rezulte de duobla 
dialektiko: interagado inter la 
infano kaj la ĉirkaŭa medio 
unuflanke, kaj, aliflanke, inter 
ĉiu subpersoneco kaj tiu, kiu 
aperis antaŭ ĝi. Plej funde de 
la psiko regas la Aŭtomato, tiu 
parto de ni, kiu strebas al plena 
sekureco evitante ĉion neko- 
natan kaj ĉian sinengaĝon, kaj 
kiu privilegias rutinon kaj 
ripetadon; ĝi konsistas el 
refleksoj kaj kutimoj, ĝi estas la 
malplej persona parto de la 
individuo. Ĝi funkcias kiel 


Resuma 


Kiam la komandejon de la 
personeco okupas 


la Aŭtomato 
la Sovaĝulo 
la Rolulo aŭ Aktoro 
la Mio (egoo) 

la Ombro 


la Ĝendarmo 






iempon 


la Memo 


Tabelo 


Kiu abomenas 


ne-obeon al reguloj laŭ principoj 


komputilo: maŝino potenca sed 
sen povo krei kaj iniciati, aĵo 
pure meĥanika. La multaj 
sciencfikciaj rakontoj, en kiuj 
robotoj provas superi homojn, 
esprimas antaŭsenton pri la 
risko, ekzistanta en ĉiu el ni, ke 
niaj rutinoj, kutimoj, refleksoj, io 
ne-individua en ni, fariĝos pli 
potencaj ol niaj memstara volo, 
kreemo kaj inteligento ol niaj 
spontanaj emoj. 

Ju pli la infano kreskas, des 
pli manifestiĝas la Sovaĝulo, 
formita el la tendencoj, kiuj 
strebas al efektivigo de la pra- 
emocia, instinkta potencialo: ĝui, 
venki, liberi. Io tre memcemtra, 
postulanta tujan kontentigon sen 
atento al la aliaj, vivas en ĉiu el 
ni, kaj disponas nekalkuleblajn 
kvantojn da energio. Estas 
kvazaŭ fonto de ĉiaspecaj dezi- 
roj, kies ŝprucado neniam ĉesas, 
eĉ se multaj neniam iĝas konsciaj. 
Tiu parto de personeco, la 
Sovaĝulo-en-ni, pli malpli koin- 
cidas kun tio, kion Freud nomis 
la Ĝio, ĉar ni sentas ĝin en ni, 
tamen kiel ion malsaman ol ni: 


ĝi povas postuli seksan aŭ 


alkoholan kontentiĝon, dum mi, 
mia racio, mia volo, mia mio, 
decidis tute alidirekte. Subjekto 


pri la Mio 


(egoo) kaj 


EI IEPEI 


ties 





de deziroj je la stadio sovaĝula, 
la infano fariĝas objekto de 
rigardoj, kiam ĝi komencas 
paroli kaj la apero de lingvaĵo 
sentigas al li, kiom gravas la 
rilatado kun la ĉirkaŭuloj. Tiel 
aperas la Rolulo aŭ Aktoro, naskita 
el la bezono plaĉi kaj senti sin 
integrita en grupon. La roloj, 
kiujn ni ludas en la vivo, povas 
relative multe distanci de la pro- 
funda personeca aŭtenteco. 
Inter tiuj subpersonecoj 
neeviteble aperas konfliktoj: ĉu 
mi kontentigu mian sovaĝulan 
emon ŝteli la ĉokoladon? aŭ ĉu 
mi akceptu la frustron kaj rolu 
kiel aminda knabeto, kiun ĉiuj 
amos? Tiel estiĝas bezono de 
arbitraciisto: la Egoo aŭ Mio, kiu 
arbitracias inter la disaj puŝoj de 
la aliaj subpersonecoj, decidas kaj 
sentas sin respondeca pri la tuto 
de la homo. La Mio ne povas fari 
pri si ĝustan bildon, ĉar la infana 
intelekto ne estas sufiĉe potenca 


je la aĝo, kiam ĝi formiĝas. 


Tiuaĝe ĝi ne povas enmeti 
nuancojn, la mensa bildo pri si 
do estas fakte karikaturo. Krome, 
granda parto de la impulsoj ne 
estas bonvenaj en eta estaĵo, kiu 
nepre devas esti akceptita de la 
medio por pluvivi. Ĝi do psike 


ses kunuloj 


LU GLICI 












~iĝi forĵetita, ekskludita 
ne regi la situacion 
esti nenormalulo 


punon (aŭ senton, ke punon 
oni meritas) aŭ perdon de 
sinrespekto 


ne esti aŭtenta, ne esti plene 
si mem 


——a“— 





stumpigas sin, kripligas sin, 
repuŝante en la Ombron ĉion pri 
si, kion ĝi ne povas akcepti. En 
tiu malluma loko de la psiko la 
forpuŝitaj emoj de la Sovaĝulo 
grupiĝas kaj kuniĝas kun 
nepersonaj, arkaikaj tendencoj 
apartenantaj al la komuna 
heredaĵo de la homaro. Oni 
komprenu, ke tiuj deziroj, 
sopiroj, inklinoj, instinktoj estas, 
ne io abstrakta, sed elementoj 
plenaj je vivo, viglaj streboj, 
kiuj ne akceptas esti forbarataj. 
Ili provas reinvadi la Mion, kiu 
tre timas ilin kaj kiu reagas 
per intensa angoro. Estas la 
aĝo de premsonĝoj kaj de la 
timo pri mallumo. La mallumo, 
la nokto, ja estas la ideala medio 
por kaŝotaj agoj, egale ĉu 
seksaj, ŝtelaj aŭ konspiraj. 
Preterpase dirite, rasismo 
grandparte rezultas el emo 
projekcii sur homojn kun 
malhela koloro sentojn, kiuj 
fakte direktiĝas al nia Ombra 
parto, tiu, kiun ni ne ŝatas, kaj 
preferas ne vidi en ni. 

Por liberigi el la angoro, 
restarigi ordon, kaj sekurecon, la 


psiko estigas Ĝendarmon, la 
freŭdan Superegoon aŭ Supermion, 
komisiitan teni la neakceptatajn 
tendencojn en ilia ekzilo. Tiu 
agas, en la personeco, kiel 
aŭtoritato aŭ moralisto. Estas 
ties voĉo, kiu diras en ni: “Ne 
faru tion, tio estas malica. Faru 
tion alian, eĉ se ne plaĉas al vi, 
ĉar tio estas bona”. Pli alte ol la 
Supermio (kaj, paradokse, pli 
profunde) situas la Memo, kiun, 
nekonscie, la individuo strebas 
atingi. La Memo estas la plej 
persona parto de ni mem, kiu 
favoras la superadon de la 
internaj konfliktoj same kiel 
la efektiviĝon de la plej pro- 
fundaj alvokiĝoj. Tiu gvidas 
al harmonio, al akordo ene de 
la personeco, kaj al akordo kun 
la aliaj homoj, per integrado 
de ĉiuj ŝajne kontraŭaj aspek- 
toj. Dum la egoon (Mion) regas 
logiko kaj sento pri prop 
interesoj, la Memo prezentas 
de ĝi transcendan version, 
doneman, sindoneman, plenan 








je humuro, kapablan fajne 


nuanci, riĉan je povo kunvibri, 
kunsenti kaj kompreni. Kiam la 


Memo disvolviĝis, oni havas 
funde de si tavolon da kvieto kaj 
feliĉo, kiun nenio povas ataki, 
sed kiu tamen povas kunekzisti 
kun suferado alinivela. La feliĉa 
etoso, kiu situas pli profunde, 
helpas elporti la suferadon kaj 
transformi ĝin al anima forto. 
Necesus multaj pliaj paĝoj 
por plene klarigi pri Baudouin. 
Necesus montri, kiel, nur post 
kiam li eltrovis sian kompre- 
non de personeco formita el 
sep “uloj-en-ni”, li rimarkis, 
ke li trafis ion delonge konatan 
de aliaj kulturoj, kiel praaj 
hindaj ideoj, ĥaldea astrologio 
aŭ la “Sep restejoj de la animo” 
de Sankta Tereza Avila. Indus 
pritrakti lian poezian verkadon, 
lian talenton de desegnisto, 
lian humuron, kaj ĉefe lian 
plenan homecon. Li estis hu- 
mila, modesta. Eble tial li grand- 
parte forgesiĝis. Sed, feliĉe, ne 
tute. En la Instituto, kiun li 
fondis en 1924, kaj kiu plu fide- 
las al lia spirito, mi ricevis mian 
psikoterapian formiĝon. Kaj 
pro tio mi sentas min ege danka 


al li. 


Poemo de Charles Baudouin, originale verkita en esperanto 


Unueco 


Kiom estus bele se vi povus kunigi nur per sola ĉirkaŭpreno 


Kiel per ronda templa kupolo 


Ĉiujn amojn de via koro, ĉiujn diojn el spirito via, 
Por formi el ili vian veran lokon, centron kaj patrolandon, 
Por ke ĉirkaŭ vi regu ilia nerompebla grupo 


Kiel marmora diaro! 
Sed tiel ne estas donite. 
Ĉu vi volas, aŭ pensa 





Senĉese vi devas foriri, alfluo-refluo, kiun iu astro altiras. 
Sed ĉiu foriro estas por vi disigo haj disŝiro. 

Tia estas la leĝo, tia estas via sorto — akceptu ĝin: 

Esti inter najloj-steloj hiel diskvaronigita Kristo. 


„ aŭ amas, la punktoj de via sorto estas diversvojaj steloj. 

La ondego de la modernaĵoj detruas la tradiciojn. Jen aserto, kiun ni ofte aŭdas. Tio validas por multaj 
tradicioj jam forperditaj, sed kiam temas pri la brazilaj juniaj festoj, nenio estas tiom malvera, malgraŭ 
tio, ke en certaj tre urbaj regionoj tio ja veretas: la juniaj festoj ne plu estas tre popularaj. 

Ĉiun junion la sama afero: gajaj homoj vestitaj laŭtipe, brulejoj, muziko specifa por la dato, kvadrilo 
provludita en la antaŭaj tagoj, raketoj.. 

La festoj originis kiel omaĝo al iuj sanktuloj de la katolika eklezio, sed ili apartenas al ĉiujreligiaj 
festopretaj homoj. Ja ne gravas la aparteneco al religio, sed la deziro amuziĝi, danci kaj kunĝui. 


Foto: Esson GAs - Correo Braztense. 

Foto: csvaziga. 


UK-aliĝintoj 

Ĝis la 30-a de junio 2002, ĉirkaŭ 1200 homoj 
aliĝis alla 87-a Universala Kongreso de Esperanto, 
okazonta en Fortalezo, de la 3-a ĝis la 10-a de 
aŭgusto 2002. 


38-a Brazila Kongreso de Esperanto 


Carlos Alberto Monteiro Leitao, prezidanto 
de Societo-Esperantista de Minaso kaj de la 
LKK de la 38-a Brazila Kongreso de Esperanto, 
kunordigas grupon en Belo Horizonte, kiu zor- 
ge laboras por okazigi nian venontan kongreson 
(13/17-a de julio 2003), kies ĉeftemo estas 
“Esperanto kaj Civitaneco”. 

Dum la Universala Kongreso en Fortaleza, 
brazilaj esperantistoj povos aliĝi al Brazila 
Kongreso de Esperanto en BEL- budo, same kiel 
informiĝi pri la urbo kaj interŝanĝi ideojn kun la 
organizantoj de la kongreso. 


Marko “Esperanto” 


BEL-estraro petis oficiale de Jnstituto Nacional 
de Propriedade Industrial (Nacia Instituto pri 
Industria Proprieto) de la Ministerio da Industria e 
Comercio do Brasil (Ministerio pri Industrio kaj 
Komerco de Brazilo) la registron de la marko 
“Esperanto”, kies dokumento n-ro 824517458 
enhavas parton de BEL-historio pruvanta la 
fondon de BEL en 1907. En la revuo RPI (“Revuo 
pri Industria Propraĵo” n-ro 1638 - 28.05.02) oni 
povas konstati tiun registron, dank' al zorgema 
laboro de la advokato Josĉ Augusto Franca Brisolla. 


Brazila Esperantisto — Kolekto en la 
Nacia Biblioteko 


BEL sendis al adekvata sektoro “Dep6sito Le- 
gal” (“Laŭleĝa Deponejo”) de la Nacia Biblioteko 
ekzemplerojn de la revuo Brazila Esperantisto 
ekde la unua numero. 


Tiamaniere, BEL plenumis brazilan leĝ- 
postulon laŭ Dekreto n-ro 1825/1907. Baldaŭ 
estos senditaj libroj eldonitaj de BEL. 


Valora donaco al Biblioteko Carlos 
Domingues 


Brazila Esperanto-Ligo sincere dankas al 
Raimundo Xavier de Menezes, kunfondinto de 
Esperanto-Asocio de Brasilia, valoran donacon, 
kies verkoj apartenis al privata biblioteko de tiu 
esperantisto, kiu loĝas en Brasilia. Certe tiu donaco 
je 108 verkoj riĉigos nian bibliotekon. 

BEL dankas ankaŭ al Fiorina Suevo de Souza, 
alian valoran donacon je 843 verkoj, kiuj apartenis 
al ŝia edzo, nia karmemora samideano Nelson Pe- 
reira de Souza, eks-prezidanto de BEL. 


Nova asistanto ĉe BEL-prezidanto 


Francisco Mattos de Oliveira estis nomumita 
asistanto pri BEL-projektoj, ekde la pasinta majo. 
En sia nova funkcio, Francisco Mattos kunordigos 
grupojn por pritrakti ĉiujn projektojn celantaj 
plenumi la proponojn de BEL-estraro koncerne 
al Surstratigo de Esperanto. Oni petas de interesuloj 
kontakti la kunordiganton pere de nia retadreso. 
Nu, Francisco akumulas la ĉi-supran postenon kun 
tiu pri komunikado. 


Perkoresponda kurso progresas 


En ĝia nova fazo por amase varbi lernantojn, 
BEL decidis eldoni la tutan materialon pri la kurso 
en Brasilia, celante plibonigi la kontrolon de tiu 
grava afero por la disvastigo de Esperanto. 


Telefonnumero de UEA-Amerika 
Komisiono 


La telefonnumero de UEA-Amerika Komisiono 
en Brazilo estas 55 61 322-8326. 


Bunta kaj 
keo: 


Brazila Esperantisto, kun 
UuTUGOVIG JIS] 


interesa legma 


eT gp- lo) 


atendas vian abonon. 


Abontarifo | Kategorio 
ONO TION ETT CINO], 
10,00:/-Kate 

Japanio, Tajuano, 
URON] 


Nizitu la bud 
Esperantisto 
Universala 
Fortalezo: 


1: Latinamorikc 


VUN 


pn de Brazila 


okaze de la 
ongreso EN 





Mi konsentas, ke la celo de 
esperantistoj estas disvastigi 
Esperanton. Kredante pri tio 
mi demandas al mi, ĉu ĉiuj 
esperantistoj volas disvastigi 
Esperanton bonstile kaj ele- 
gante. 

Kiamaniere oni povas fari 
tion? En iu kunsido de es- 
perantistoj (?) multaj inter ili 
akordas, ke ne estus efike se 
Esperanto. disvastiĝus: ja 
tiukaze malaperus ĉi tiu ron- 
do familia. Sed unue la popoloj 
devos en konsento fariĝi unu 
granda rondo famila kom- 
prenante unu la alian. Tio 
Zamenhof mem skribis. Al la 
prospera uzo de Esperanto, la 
homoj supreniras ŝtupon post 
ŝtupo por atingi la celon. Sed 
oni devas havi memkonscion 
pri la bona praktikado de la 
lingvo t. 


A N 0 UN 


Mia 16-jara lernantino serĉas 
korespondamikinon en Rio-de- 


Ĵanejro aŭ alikoke en Brazilo. 


Ŝiaj hobioj estas aŭskultado de 
muziko, libroj kaj somerumado 
surborda kaj iom pri spiritismo. 
Peeter Aitai. Interrete ĉe 
Peeter. Aital(dmail.ee 


Mi estas alĝeriana ko- 
mencanto, instruisto de la fran- 
ca lingvo, 48-jara, edziĝinto 
kun ses infanoj. En mia lando 
en ekzistas esperanto-movado 
aŭ loka e-klubo, do mi laboras 
izole kaj malfacile. Tial mi 
deziras korespondi kun ge- 
samideanoj pri paco, studado 


U 


e. uzi ĝin por amikumo kaj 
konsento interhoma. 

Mi frekventas “retklubon de 
parolemuloj, multfoje por 
venki la timon de la publikeco 
kaj por apliki miajn sciojn kaj 
aŭskulti aliajn. Fakte la babilejo 
favoras verajn travivaĵojn kaj 
aldonas bonajn ekzemplojn 
per korekta lingvouzo de siaj 
parolantoj. 

Tamem estis en la sama ba- 
bilejo, kie mi unufoje mi kaptis 
sensencaĵojn. Fluaj parolantoj 
ofendas sin reciproke uzante 
aĉajn vortojn: malsaluton, 
malbonan tagon, malbonvena, 
viraĉo, maldeziron ktp... 

La afero vekis malkontenton ĉe 
mi. Kial esperantistoj transfor- 
mas simplan kaj pacan lingvon 
en malbonon? 

Lŭcia Marder, 

Porto Alegre-RS 


fu 
u 


se= 


de lingvoj, arbokulturo, religio 
kaj toleremo. Mi esperas ankaŭ 
trovi amikojn, kiuj abonigu al 
mi revuojn por komencantoj, 
kiel kontakto. 

S-ro Sadd Moumen Poŝtkesto 
n-ro 24, Medrissa 14250, 
Algerio. 


60-jara verkistino, scipovas 
Esperanton bone, deziras 
korespondi kun gesamideanoj 
de ĉiuj landoj pri literaturo, 
politiko kaj eĉ pri temoj sim- 
plaj el la ĉiutago. Maria Elod 
de Souza Lima, Avenida Benja- 
min Constant 1041, 75800-000 
Jatai-GO, Brazilo. 

estis la humida 
mano prenanta 
ŝin laŭ la ŝultroj, 


Teksto de G. Desegnoj de Elison Traduko de | 


La tuta ejo malhellumis;ŝi ne sukcesis konstati 
eĉ se enestas mebloj aŭ ne. 
DS e]- l Kie (6/ KI 


Si kaŭriĝis kaj 
(ERIC CS EGI 


ERNESTO 
Ektuŝinte la razenon, 
nis al ŝi la Espero, 





Nu lya9)] MUDIIDEO- pro helika 


movado 


Pato Branco 


La urbo 


Pato Branco estas urbo jam 
50-jara. Ĝi estas distanca 417 km for 
de Curitiba kaj estas en la sudorienta 
parto de la ŝtato Parand. Ĝi tenas 
60.000 enloĝantojn, plejparte 
italdevenaj, sed ankaŭ enestas multaj 
enmigrintoj el Pollando kaj Ukrajno. 

Sed vere okulfrapa estas la kvanto 
da gaŭĉoj tie, kiuj antaŭ kelkaj 
jardekoj translokiĝis al la suda Parand 
por trovi pli bonan oportunecon pri 
laboro kaj vivkondiĉo. 

Ĝi estas konsiderata kiel malgranda 





La Movado 


Nur pasintjare grupo de esperatistoj tie 
oficialiĝis. Nome ASTEAP - ao de Teatro 
Esperantista Atlaspatoart, ĝi estas plejparte formita 
el junuloj de la grupo de teatro Atlaspatoart, kiu 
cetere estas apogata de Atlas, unu el la industrioj 
de la urbo. Sed Esperanto alvenis al la urbo dum 
la mezo de la 90aj jaroj, kaj Paran4 Esperanto- 
Asocio havis tre gravan laboron ĉirilate, ĉar de tem- 


























urbo; malgraŭ tio, la komerco 
estas tre disvolviĝinta kaj la 
ekonomio multe prosperas. 

La ekonomio estas bazita sur 
agrikulturo: oni plantas sojon, 
maizon kaj mateon. Inter la 
industrioj instalitaj tie, estas tiuj, 
kiuj produktas refreŝigaĵojn kaj 
fornojn. 

Interesaj detaloj estas ke la 
urbaj rubujoj prezentas diraĵojn 
en Esperanto kaj, laŭdire, la plej 
granda ZEO el la mondo estas 
starigita en la urbo. 


po al tempo kelkaj membroj de PEA iris al la urbo 
instrui Esperanton, Nuntempe Esperanto estas 
instruata en kelkaj lernejoj de la urbo, danke, inter 
aliaj, al la urbkonsilanto Gilson Marcondes, kiu 
parolas nian lingvon. Gravaj roluloj en la tiea e-a 
movado estas Eliane Gauze, la reĝisorino de la 
teatra grupo kaj prezidantino de la LKK-2002 kaj 
Victor Hugo, instruisto de Esperanto. 

Flavio Fonseca 


La brazila muzikisto Flavio Fonseca, ĉiam plena je muzikaj ideoj, lanĉas, dum la ĉi-jara UK, tri kodiskojn! 
Por ke la legantaro de BE sciiu pli pri li kaj lia produktado, la redaktoro Fabricio Valle intervjuis lin: 


Fabricio Valle Vi lanĉas 
samtempe tri diskojn: Simbiozo, 
La Korvo kaj Tom Jobim en Espe- 
ranto. Kiel vi sukcesas tiel amasan 
produktadon? 

Flavio Fonseca Nu, fakte te- 
mas pri nenia ĵonglo. Entute mi 
pasigis du jarojn verkante, 
surbendigante ktp, kaj fine la 
lanĉoj samtempis. 


FV Parolu pri Simbiozo. 

FF Tiu estas malnova revo, 
kiu realiĝas. Mi elektis poemojn 
el la bunta verkaro de la brazi- 
lano Geraldo Mattos — fama 
poeto, lingvisto, kaj prezidanto 
de Akademio de Esperanto —, kaj 
muzikigis ilin. Krome, li verkis 
speciale por la disko la tekston 
Jam temp” esta por verdera”, kiu es- 
tas karnavala sambo. 


FV Karnavala sambo? 

FF Jes, kun ĉio, kion meritas 
tiu muzikstilo: samplita druma- 
ro de samblernejo, akustika 
kavako ludita de specialisto, 
spertulo Evandro Barcellos ktp. 
Kaj ĝi ne estas la sola surprizo 
de la disko: estas ŝoro, alia bra- 
zila tipa stilo, kun partopreno de 
mandolinisto Jorge Cardoso, es- 
tas bosanovo, ĵazo, noveraa, eĉ 
teknoeca! 


FV Sed tiel ne plu estos 
surprizo... 

FF Ne gravas, la vera 
surprizo estos la aŭdado. Kaj mi 
povas aldoni, ke por la teknoeca 
mi inspiriĝis en la kolegoj 


Solotronik kaj Gunnar, kaj 
ankaŭ estas unu kun simpla 
aranĝo, gitaroj/ bekfluto/ voĉo, 
en kiu mi provis speguli la sti- 
lon de Ĵomart kaj Nataŝa. 


FV Do la disko fariĝis vere 
internacia! 

FF Ne tion mi intencis. Fakte, 
la disko estas vere brazila, kun 
multa neevitebla influo de la 
brazila muziko, sed kun la 
internacia vidkapablo, kiun 
Esperanto donas al ni. Ha, kaj mi 
devas rakonti: en la kanzono 5-a 
Soneto por Nejma, la brazila 
pianisto Eugĉnio Matos parto- 
prenis, sed li estis en Usono tiam, 
kiam mi bezonis lin. Do, ni uzis 
la rimedojn de la moderna tek- 
nologio: perrete mi sendis al li 
la surbendigitan bazon, kun 
klarigoj pri la dezirata pianostilo. 
Tie en Los Angeles li surbendigis 
belege la pianon, kaj perrete 
resendis al mi. 


FV Nun parolu pri La Korvo. 

FF Tiu estas omaĝo al unu el 
la plej talentaj esperantaj 
tradukistoj de la mondo: la 
brazila Leopoldo Knoedt, for- 
pasinta pasintjare. Antaŭlonge 
li surbendigis en studio tri 
poemojn tradukitajn de li, kun 
bela voĉo kaj emocia interpreta- 
do, kaj Iracema, lia tiama edzino, 
surbendigis kvaran poemon. Tiu 
bendo restis jarojn en la bretoj 
de BEL. Fine, venis la ideo: kial 
ne verki fonan muzikon, kaj lanĉi 
ĝin kodiske? 


FV Kompreneble... 

FF Jes, kaj tiu estis mia 
plezura tasko: aŭdante lian 
deklamadon, mi verkis muzikon 
kiu akompanas la tekston. Foje 
iom noverae, foje “priskriba 
muziko”, foje nura elverŝo de 
sentoj. Mi esperas, ke la muziko 
helpu la homojn vojaĝi per la 
voĉo de Leopoldo, kiel mi faris. 


FV Kaj Tom Jobim em 
Esperanto? 

FF Tiu projekto naskiĝis 
dum la vizito kiun per Pasporta 
Servo faris al mi la argentinano 
Alejandro Cossavella. Li, vi scias, 
estas ankaŭ muzikisto, fondinto 
de la esperanta rokbando La 
Porkoj. lam, dum unu el la plu- 
raj kunludadoj kaj kunkanta- 
doj kiujn ni faris hejme, iu — 
mi ne plu memoras kiu — 
demandis al la alia: kial ni ne 
faras diskon kune? La paŝon al 
la nomo de Jobim ni facile donis, 
ĉar ambaŭ ŝatas lian muzikon. 


FV. Kaj kial la nomo Brazila 
Kolekto? 

FF Ĉar vere temas pri kolek- 
to. Tom Jobim estas la unua, sed 
ni jam planas volumojn kun 
kantoj de aliaj brazilaj artistoj, 
kiel eble Chico Buarque, Caeta- 
no Veloso kaj aliaj. 


FV Kaj viaj neesperantaj 
projektoj? 

FF Hm, estas multaj. Mi pla- 
nas baldaŭ produkti mian novan 
kodiskon, kun la grupo Cor das 





Cordas — vi aŭdis ilin dum mia 
koncerto en la Brazila Kongreso 
de Esperanto, pasintjare. Ili es- 
tas kordoktopo plus perkutilisto, 
kiuj ludas ĉian muzikon. 


FV Ĉu estos esperanta kanto 
en tiu KD? 

FF Kompreneble! Mi ĉiam 
enmetas esperantajn kantojn en 
miajn nacilingvajn diskojn kaj 
koncertojn. 


FV Kaj novaj koncertoj? 

FF. Jes, kun la bando kiu 
akompanos min en Fortaleza, en 
pluraj urboj. 


FV Kaj vi produktas ankaŭ 
diskojn de aliaj artistoj, ĉu ne? 

FF Jes, el mia studio aperas 
ĉirkaŭ ĉiu dua monato unu 
disko. Ne esperantaj, kompre- 
neble. Sed, ĉiam kiam eblas, mi 
sugestas la enmeton sur la 
kovrilon de la esperanta frazo: 
farita en Brazilo... 


FV Flavio, kial kaj kiel vi 
esperantistiĝis? 
FF. Vi konas la respondon... 


FV Jes, sed por la revuo... 

FF Nu, mi estas nepo de 
Dĉlio Pereira de Souza, kaj 
nepnevo de Nelson Pereira de 
Souza. Delio estras Societon 
Lorenz, kaj Nelson, jam forpa- 
sinta, estis prezidanto de BEL. 
Do, mi kutime aŭdis Esperan- 
ton hejme, de familianoj, 
kvankam mi ne estas denaska 
parolanto. Iam, mi estis jam en 
la universitato kaj koncertis tie- 
tie, kiam mi cerbumis: Esperanto 
estas bela; mi povas uzi ĝin en 
mia muziko, kaj krome disvas- 
tigi miajn verkojn al ekster- 
lando! Do, mi aliĝis al kurso, kaj 
mia onklo Nelson estis mia unua 





instruisto. 


FV Kiam tio okazis? 
FF En 1980. 


FV Vi parolis pri univer- 
sitato; kion vi kursis? 

FF Pri muziko, kompre- 
neble! En UnB (Universitato de 
Brasilia). 


FV. Kaj vi ĉiam laboris nur 
per muziko? 

FF Jes. Mi jam instruis 
muzikon en universitato, an- 
taŭlonge mi kantis en kafejoj, 
sed mia ĉefa laboro ĉiam estis 
komponi, aranĝi kaj koncerti. 
Nuntempe mi ofte verkas por 
teatraĵoj, dancospektakloj, ki- 
naĵoj, krom la produktadoj en 
mia studio. 


FV Kaj en Esperantio? 

FF Nu, mi koncertis en 
pluraj naciaj kaj internaciaj 
kongresoj... 


FV Kiuj? 

FF Prago, Kubo, KEF en 
Kopenhago, de SAT en Campos 
do Jordio (Brazilo)... inter la 
naciaj, Natal, Belo Horizonte, 
Porto Alegre, Brasilia, Rio de 


Janeiro... eble mi forgesis iun... 


kaj multaj renkontiĝoj kaj 
malgrandaj eventoj. Kaj mi 
eldonis diversajn albumojn en 
Esperanto: la kvarkantan vinilan 
disketon Fldvio Fonseca em 
Esperanto, la kasedon Aaron 
Brazilumas Esperante, la kasedon 
Aerlumo, kiu estas traduko de 
sukcesa portugallingva albumo, 
kun orkestro, kaj tiel plu, kaj mi 
partoprenis en la du vinilkosmaj 
kompiloj (en la unua kiel kom- 
ponisto, la duan kiel aranĝisto). 
Krom la esperantaj kantoj 
enmetitaj en la nacilingvaj 


diskoj. Kaj mi estis premiita en 
Belartaj Konkursoj trifoje: unua 
premio en 93, dua en 97, kaj du 
honoraj mencioj en 98. 


FV Rakontu ion pri via kon- 
certo farota dum la UK en For- 
taleza. 

FF La repertuaro, kom- 
preneble, estos bazita sur la nova 
disko, Simbiozo. Sed mi kantos 
ankaŭ kelkajn aliajn, de aliaj 
albumoj. 


FV Ĉu ĝi estos tute en 
Esperanto? 

FF Kompreneble, kiel de- 
vas esti en internacia evento. Mi 
kantos kaj parolos nur en 
Esperanto. 


FV Kaj la bando? 

FF Estos kun mi tri muzi- 
kistoj: Daniel Baker, klavaristo, 
Romulo Duarte, basisto, kaj Bru- 
no Lucini, drumisto kaj per- 
kutilisto. Kaj mi ludos gitaron. 


FV Ĉu la muzikistoj ankaŭ 
parolas Esperanton? 

FF Ne, ili ne estas espe- 
rantistoj. Bedaŭrinde, estas 
malfacile trovi esperantistojn 
inter profesiaj muzikistoj, 
almenaŭ en nia urbo. Sed certe 
tiaj koncertoj estas bona propa- 
gando por ili. Dum la ekzercoj, 
ili ofte demandas al mi detalojn 
pri la lingvo, pri la movado, eĉ 
parkeras kelkajn frazojn... 


FV Por fini la intervjuon, ĉu 
vi volas lasi iun mesaĝon por la 
legantoj? 

FF Uzu Esperanton. Tio es- 
tas la plej bona propagandilo. 
Uzu en via fako, en via profesio, 
uzu! Kaj, se vi estos en Fortale- 
za, ne maltrafu mian koncerton! 


(ridoj). $ 

Semoj estis lanĉitaj en Paragvajo 


Elma do Nascimento 
ntuziasme 
oni inaŭgu- 


E ris la unuan 


kurson de Esperan- 
to en la urbo Asun- 
cion, Paragvajo, la 
13-an de aprilo 
2002, en la sidejo de 
la Spiritisma Fi- 
lozofia Centro de 
Paragvajo. 
Partoprenis la 
pioniroj de tiu 
movado, Deolinda Vera Lopez 
kaj Gloria de Insfran, kun la 
apogo de Sheila Faracco Villa 
(membro de la paragvaja Asocio 
de la Brazilaj Sinjorinoj) kaj Jair 
Salles, Ademar Vieira Diniz, 
Elma do Nascimento kaj la paro 
Almir kaj Zilda Ferreira, gees- 
perantistoj el Rio de Janeiro, 
Brazilo. Ili ĝuis la apogon de 
Paulo kaj Sheila Villa, kiuj tre 
afable akceptis la vizitantojn en 
sia granda kaj komforta domo. 


La semado 


Unue, Gloria de Insfran 
malfermis la solenan programon 
kaj donis la parolon al Deolinda 
Vera, kiu faris resumon pri la 
vivo de Zamenhof, en la hispana 
lingvo. Poste, parolis Almir 
Ferreira, kiu rakontis pri siaj 
spertoj en la E-Movado, kune 
kun sia edzino Zilda Ferreira, 
kiu entuziasme provis la utile- 
con de Esperanto ekstere de 
Brazilo. Poste, Ademar Diniz re- 
sume parolis pri la valoro de 
Esperanto kaj laste Elma do Nas- 


[I Paragvajaj gelernantoj 
















cimento ankaŭ parolis 
pri persona sperto en la 
Movado. Fine, la 10-jara 
knabino Cintia Dulce 
dialogis en Esperanto 
kun sia onklino, Deo- 
linda Vera. 

Gloria de Insfran kaj 
Deolinda Vera fermis 
la inaŭguron de la Kurso de 
Esperanto, kiu havis la par- 
toprenon de Vicente Ruiz, kan- 
tisto kaj gitaristo el Paragvajo. 
Kun li, kantis la instruistinoj 
Deolinda Vera kaj Elma do Nas- 
cimento kaj Vera, instruistino de 
la portugala lingvo kaj unu el la 
lernantinoj de la kurso. 

Jair Salles instruis la unuan 
lecionon el lia metodo Mini Cur- 
so de Esperanto, jam tradukita al 
la hispana lingvo, de Deolinda 
Vera kun la helpo de Alfredo 
Aragon Guerrero, kolombiano 
de multaj jaroj loĝanta en 
Brazilo. 

La lernantaro restis atente 
dum la tuta leciono kaj fine 
kantis la muzikon Mia amatino. 
La klaso havis en tiu tago 14 


ku 


[3 kaj brazilaj e-instruistoj en Asunciono. 


gelernantojn. En la 
17-a de aprilo, la 
japana ambasadoro, 
D-ro Furokawa, kiu 
montris grandan 
scion pri Esperanto, 
ĉeestis la prelegon de 
J. Salles, kun kiu li 
dialogis kaj en la 
hispana kaj en la 


portugala. 

En la 18-a de aprilo, la 
radioĵurnalisto Beto Barsotti, de 
la Radio FM Concert, intervjuis 
la instruiston Jair Salles kaj 
Deolinda Vera, kiuj dialogis kaj 
esperante kaj hispane antaŭ la 
entuziasma aplaŭdo de Beto 
Barsotti. 

En la 20-a de aprilo, sabate, 
okazis la lasta prelego de J. Salles, 
kies klaso havis la partoprenon 
de21 gelernantoj en la komenco 
kaj la promeso de aliaj interesa- 
toj partopreni en la klaso de 
Deolinda Vera, en la venontaj 
semajnoj. 

Nu, la semoj estis lanĉitaj. Ni 
atendu pacience la burĝonadon, 
ne sen plia semado kaj flegado 
de la tuto. $ 


Neŭtraleco kaj laikeco 


V. P. Werneck 


ro la plendo de Joŝo 
P Aguilera kontraŭ tio, 

kion li nomas proze- 
litismo de BEL favore al 
Spiritismo kaj religioj, aperinta 
en la rubriko “El nia leterkesto” 
(Brazila Esperantisto 315, junio 
2001), ni ekzamenu la agad- 
kriteriojn de BEL rilate al ĝiaj 
raportaĵoj pri filozofiaj/religiaj 
aferoj surbaze de la Deklaracio 
pri la esenco de la Esperan- 
tismo, akceptita de la Kongreso 
de Esperanto en Boulogne-sur- 
Mer (Francio 1905), 

Oni legas en la 5a ero de tia 
BSM-Deklaracio la jenon: “Es- 
perantisto estas nomata ĉiu 
persono, kiu scias kaj uzas la ling- 
von Esperanto, tute egale por 
kiaj celoj li ĝin uzas. Apartenado 
al ia aktiva societo esperantista 
por ĉiu esperantisto estas 
rekomendinda, sed ne deviga.” 

Se al Aguilera (aŭ iu ajn) 
malplaĉas Spiritismo aŭ aliaj 
religioj, al li koncernas kom- 
preneble kontraŭstari aŭ ne 
partopreni tiajn aferojn. Tut- 
nature, tio estas lia rajto kaj ĉies 
rajto. Sed, li ne rajtas provi mal- 


vastigi la BEL-an agadon nur 
surbaze de siaj personaj kon- 
vinkoj aŭ gusto. Laŭ la propraj 
vortoj de Aguilera, “BEL devas 
esti asocio por ĉiuj esperantistoj 
kaj ne por disvastigi Spiritis- 
mon.” Nu, inter esperantistoj, 
pluraj estas spiritistoj, religianoj, 
ateistoj, ĉu ne? 

Ĝustatempe, oni perceptas 
el la letero, ke Aguilera identi- 
gas Spiritismon kun religio(j), 
kvazaŭ Spiritismo estus ia 
religio. Tamen, pri tio ne estas 
unuanimeco eĉ inter la spiri- 
tistoj. Ekzemple, Tutamerika 
Spiritisma Konfederacio kon- 
traŭas la religian karakteron de 
Spiritismo. Kiel pravigo/funda- 
mento de la spiritisma laikeco, 
t.e., nedependeco rilate al 
religio(j), sufiĉas ke oni memoru 
la difinon de Spiritismo, tekste 
prezentita de Allan Kardec, ĝia 
iniciatinto: “Spiritismo estas 
scienco, kiu traktas pri la naturo, 
la origino kaj la destino de la 
spiritoj, kiel ankaŭ pri iliaj rila- 
toj kun la enkorpa mondo.” 
(grastipo mia). 

Krome, dum publika paro- 


TTEZIELO) IIK] 
Svedion en 2003 


: 





ĉe BEL 


lado en la Societo de Parizo, je la 
la de novembro 1868, Allan 
Kardec mem rifuzis nomi Spiri- 
tismon “religio”, tion pravigante 
per la lingva fakto, ke al la vorto 
“religio” respondas du malsamaj 
signifoj, nome: a) religio kiel 
socia ligilo, komuna intereso; b) 
religio kiel kulto al diaĵoj kun 
ties oficiala hierarkio, dogmoj, 
sakramentoj, ornatoj, cere- 
monioj kaj aŭ ritoj. 

Spiritismo kongruas al la 
unua senco (socia ligilo), sed ne 
al la dua (kulto al diaĵoj), ĉar ĝi 
ne adpotas hierarkion, dogmojn, 
sakramentojn nek uzas ornatojn 
nek praktikas ceremoniojn aŭ 
ritojn. 

Por eviti konfuzon/miskom- 
prenon, Kardec preferis do 
publike prezenti Spiritismon kiel 
“spiritualisma filozofio” science 
starigita, kies precipa celo estas 
kontribui al la morala pliboni- 
gado de la tuta homaro. 

Nu, ŝajnas al mi do, ke BEL 
ja rajtas raporti pri filozofia, 
religia, scienca, arta, ateista kaj 
aliaj aferoj, ĉar ĝi kongruas kun 
la BSM-Deklaracio. 

Evento 
Taguatinga anoncas sian 


5an e-renkontiĝon 


TEK — Taguatinga Esperanto Klubo planas okazigi 
sian 5an Renkontiĝon je la 15a de septembro, de la 9a 
matene ĝis la la posttagmeze. Jam. estas konfirmitaj la 
partoprenon de la Grupo Nova Erao, de Fldvio 
Fonseca kaj de profesoro Paulo Nascentes, la 
preleganto. 


Virtuala Aktivado 
Babelmondo, virtuala 
lingva butiko ktp 
Eo i 


Esperanto-Asocio 
de Brasilia, kiu 
lastatempe adoptis 
la markon Rede 
Esperanto — 
Instituto de Inter- 
cambio Internacio- 
nal (Reto 
Esperanta — 
Instituto de Internacia Interŝanĝo), travivas novan 
fazon de sia vivo. La statuto estis radikale ŝanĝita haj 
adaptita al la leĝo kiu regas la vivon de novtipaj 
neregistaraj organizaĵoj en Brazilo. La laboro de RE 
en interreto estas vastega: retloko ĉe 
wuww.reesperanto.org.br estas la ĉefa enirejo; la planita 
surpapera ĵurnalo Intercimbio Internacional 
(Internacia Interŝanĝo) havas virtualan version ĉe 
http://publique.redeesperanto.org.br; fine, je la 8a de 
julio estis inaŭgurita virtualan lingvan butikon, nome 
Babelmondo, ĉe www.babelmondo.com.br, kiu vendos 
ne nur e-librojn. kaj ceterajn esperantaĵojn, sed ankaŭ 
ĉian materialon por lernado kaj aplikado kaj de 
fremdaj lingvoj haj de la portugala. Cetere, idiomoj 
estas la fokuso de la kvara retloko (konstruota) de RE- 
iii, ĉe wunw.idiomas.org.br. 

Farendaĵoj ne mankos en la venontaj jaroj al la 
aktivuloj de Rede Esperanto. 





San-Paŭlo - SP 


: Lapion lumo brilegas 


La oficiala organo de San- 
Paŭlo Esperanto-Asocio, La 
Lampiro, eldonata regule 
ĉiun trian monaton, ekde nun 
sin prezentas per tute nova 
grafika aranĝo, kun kolora 
kovrilo kaj la kutima interesa 
enhavo. 

La estraro de EASP meritas 
ĉies aplaŭdojn pro la 
profesinivela eldonaĵo, same 


. kiel la juna kaj talenta redaktoro, Jos£ Tenŭrio, kaj la 
" grafika aranĝisto, Cristouĉo Rocha Sousa. 

: Jam tempo estas por la renovigo de la labormetodoj de 
“niaj asocioj, kaj EASP fariĝas per La Lampiro 

. ekzemplo por la ceteraj e-asocioj en Brazilo. 


Rio-de-Ĵanejro 
: Nova movada vivo 


- La vigla aktiveco de Kultura Kooperativo de 

: Esperantistoj estas rimarkinda. Oflas kulturaj prelegoj 
- kaj en la portugala kaj en Esperanto pri la plej 

: diversaj lemoj, kaj la kampanjo Esperanto en la 
„ Bibliotekoj de Brazilo jam liveris librojn al 

: pluraj bibliotekoj. La lasta donaco 

- temis pri pakaĵo entenanta dek librojn en kaj pri 

: Esperanto al la urba biblioteko de Bebedouro 

- (Biblioteca Municipal de Bebedouro), laŭ 

? propono de la VEKI-anino 

„ Nilza Moraes Raslz. Estis senditaj la jenaj libroj: 
"Esperanto Conversacional (Jair Salles), Nao so 

- Idealistas mas realizadores (pluraj aŭtoroj), 

“ Por um Mundo Melhor (Sylla Chaves), Doutor 

- Esperanto (Walter Francini), Diciondrio do 

: Principiante (Sylla Chaves), Homaranismo, 

--a Idĉia Interna (Delio Pereira de Souza), Iracema 
' (Jose de Alencar), La Rompitaj 

- Flugiloj (Kalil Gibran), La Magia Ĉevaleto 

' (Elma Nascimento) haj Rumanaj Legendoj kaj 

- Rakontoj (Julia Carap). 


Libro-merkato 
Furoras brazila 


eldono ĉe UEA 


La libro Gerda malaperis..., 
de Claude Piron, eldonita de la 
brazila eldonejo Fonto, estis la 
tria el la plej multe venditaj 
libroj en la lasta jardeko, 

laŭ statistiko de UEA, 
aperinta en la revuo Esperanto, 
Julio-Aŭgusto 2001, p. 123. 
Ĝi perdis nur por la lernolibro 
Saluton, de UEA mem, 

kaj por Pasporta Servo, listo 
de gastigantoj de mondkonata TEJO-servo. 

Krom tio, inter la plej amase venditaj libroj en la 
libroservo de UEA aperas ankaŭ 
OriginalaEsperantoBildvortaro, de Sylla Chaves, 
eldonita de Esperanto-Asocio de San-Paŭlo, Lasu 
min paroli plu kaj Vere aŭ Fantazie, de Claude 
Piron, ĉilasta reeldonita de Fonto, kun belaspekta 
kovrilo, kaj la libro “Mi kaptis Elzan”, de Johano 
Valano, ankaŭ de Fonto. La menciitaj libroj estas 
mendeblaj ĉe BEL-Libroservo. 


Lernolibro 


Esperanto para 
principiantes 

La tre konata lernolibro de 
Aloisio Sartorato (konata 
aktivulo el Rio-de- 
Ĵanejro) Esperanto 
para principiantes 
(Esperanto por 
komencantoj), havas 
novan eldonon. Ĝi grave 
rolas de multaj jaroj kadre 
de la instruado de 
Esperanto en Brazilo. La 
nova eldono havas novan 
grafikan aranĝon de 
Elison, desegnisto kaj Direktoro de la Departemento pri 
Eldonado de Brazila Esperanto-Ligo. Koloraj bildoj 
enestas en ĉiuj lecionoj, kaj la fina rezulto 

certe multe plaĉos al la instruistoj kiuj adoptas la 
verkon de Sartorato. 


KA ENI 
Faŭltazie 





Molwio Gartorato 


peranto principiantes 





: Volontularo 


Por la tinan, diverseco 


Reto Esperanta 

(Esperanto-Asocio 

de Brasilia) 

organizas nacian 

kampanjon por la 

lingva diverseco, 

nome Programa 

: Nacional de 
Voluntariado 

. Pr6-Diversidade Lingŭistica (Nacia Programo de 

" Volontularo por la Lingva Diverseco). Ĝi havos tri 

- branĉojn: movado por la defendo de la lingvoj 

- minacataj je morto (kiu laŭ Unesco temas pri ĉirkaŭ 

„ 3000 lingvoj), plivalorigo de la portugala lingvo kiel 

- fremda lingvo kaj disvastigo de Esperanto. 

„ La programo estas jam disvastigata kaj per interreto 

- haj per gazetara servo, kaj la oficiala lanĉo okazos je la 

” 20 de novembro. Ĝis tiam, Reto Esperanta varbos 

- minimuman bazon de volontuloj tra Brazilo (jam estas 

: 41 aliĝintoj), preparos la propagadan materialon 

- (afiŝoj, faldfolioj, T-ĉemizoj ktp), flegos konstantan 

? gazetaran servon kaj klopodos akiri la apogon de 

- registaraj haj ne-registaraj organizaĵoj. Kaj per la 

" Societo de la Amikaro de Esperanto organizos 

- kampanjon por financa subteno. Pliajn informojn (en 

” la portugala) ĉe wurw.redeesperanto.org.br/ 

- voluntario.himl 


: Entreprenado 
„Industrio Esperanto 





-en Fortaleza 


„ Rezulte de la sciencaj esploroj pri sojo faritaj ekde 
- 1990 de la kuracisto Imar Crisogno Fernandes, el 


: Goiĉinia (GO), estis kreita Soybean, sojaĵo kiu estas 
- vendata en apotekoj preskaŭ en la tuta Brazilo kaj 


- eksportata al kelkaj landoj. Soybean estas 10090 


- natura kaj estas uzata por la kontrolo de kolesterolo 

" (kaj pro tio ĝi preventas la infarkton de la miokardio) 
- haj en la preventado de osteoporozo, inter aliaj 

' utilecoj. Ĝi estas produktata de Industrio Esperanto 

- laŭ sekuraj kaj modernaj metodoj kaj oni deziras trovi 


' perantojn kaj revendistojn. tra la mondo. Soybean 

- povos esti aĉetata en budo dum la UK en Fortaleza, kie 
” oni povos trovi ankaŭ la kuraciston kaj entrepreniston 
- Imar Crisogno kaj lian skipon. 


B. 
K 


2 ALA, 
Faka asocio 


Por Esperanto en la 


spiritisma medio 


Plia e-faka asocio 
estas organizata en 
Brazilo. Temas pri 
AEDE - Alianca 
Espirita para a 
Difusĝo do 
Esperanto 
(Spiritisma Alianco 
por la Disvastigo de 
Esperanto). Ĝis nun 
ĝi ekzistas nur 
neformale kaj la 
membroj laboras ĉefe 
per interreto, en la 
diskutlisto ĉe Yahoo. 
Hejmopaĝo estas 
konstruata kaj eĉ 
ekster la virtuala mondo oni ekentreprenas: dum la 
karnavalo AEDE-membroj el Goiĉnia starigis standon 
kadre de ŝtata kongreso de spiritismo kaj oni ne perdis 
la okazon por meti Esperanton en la oficialan 
programon de la kongreso, per tultaga rapida kurseto. 
La e-entrepreno Industrio Esperanto, kiu produktas la 
sojaĵon SoyBean, kunpagis la luadon de la stando. 








Kadre de la 6a EEE - Evento Esperanto Espirita 
(Spiritisma Esperanto-Evento) oni diskutis la temon 
Utopia Esperanto kaj Reala Esperanto. Al kiu 
dimensio vi apartenas? Ĉu al la reala Esperantio, ĉu 
al la utopia? Por ekkoni la diferencon oni nepre legu 
atentu ĉiujn notojn de la rubriko Brazila Kroniko. Ĉu 
la e-asocio al kiu vi apartenas aktivadas? Ĉu pere de 
ĝi oni entreprenas por Esperanto, kiel la grupo de Sio 
Jose dos Campos? Kiel Kultura Kooperativo de 
Esperantistoj? Kiel ĉiuj unuopuloj kiuj strebadas 
kuraĝe, spite la malfacilaĵojn? Nu, oni povas facile 
konkludi, ke ne temas ĉu Esperanto estas utopia aŭ 
realeca, sed ĉu ni agas utopie aŭ realece. La evento 


okazis ĉe Spiritisma centro Yvonne Pereira, en Rio das ' 
Flores(RJ), kaj kadre de ĝi okazis balotado kaj raporto - 


de la e-fako de la centro. Ni sekvu la riveron de la 
realeco, se ni volas florojn en nia movado. 


' BEL-Centjariĝo 





' Brazila Esperanto-Ligo centjariĝos en la jaro 2007, 

- kaj la brazilaj esperantistoj konvene festos la historian 
: daton, kiu nepre estu motivo por porti la mesaĝon de 

- Esperanto al kiel eble plej multe da sociaj segmentoj en 
" Brazilo. 

. Por ellabori tiuncelan planon la Asistanto pri Projektoj 
: de BEL kreas komisionon, en kiu partoprenos 

. membrojn de BEL-estraro, eksprezidantoj de BEL, 

" membroj de la Federacia Konsilantaro, prezidanto de 

. BEJO kaj aktivuloj el la tuta lando. 

" La unua fazo de la plano komenciĝis en la 19-a de 

- junio kaj finiĝos en la 31-a de aŭgusto 2002, per la 

" oficialaj invitoj al la partoprenontoj kaj petoj pri 

. sugestoj por la “Projekto BEL-Centjariĝo”. 

" La dua fazo estos de la 1-a de septembro ĝis la 31-a de 
- oktobro, kiam la komisiono ellaboros la projekton kaj 

" invitos/elektos la individuojn/grupojn por ties 

. efektivigo. 

: La tria fazo komenciĝos je la 1-a de novembro 2002, 

. per la plenumado de la projekto. 

- Estas petataj la kunlaboro kaj entuziasma partopreno 

. de la esperantistaro. Sugestojn oni sendu al BEL- 

" adreso, inkluzive elektronike, kun la mencio “Projekto 
. BEL-Centjariĝo”. Memoru, ke nur ĉiun 100-jarojn 

» oni festas cenijariĝon! 

Tom Jobim 





Cicero Soares 


Nia rubriko ĉi-monata festas la lanĉon 
de bonkvalita KD! Temas pri Brazila 
Kolekto - Tom Jobim en Esperanto. 

Ĝi venas el la talento de brazila Flavio 
Fonseca kaj argentina Alejandro 
Cossavella, ambaŭ premiitaj de Belartaj 
Konkursoj de UEA. Ili sukcesis surdiskigi 
fajnelektitan aron da kanzonoj, el la piano 
de nia genia Jobim, spegulantan tutan 
skolon de bosanovo. 

Preskaŭ ĉiuj el ili fariĝis klasikaĵo kaj 


certe sonos familiara al multaj alilandaj 
oreloj, de Korkovado (Corcovado) al Knabino el Ipanema (Garota 
de Ipanema), de Mistonulo (Desafinado) al Dindi (Dindi). 

La albumo aspektas homogena, ia unuaranga portreto de 
brazila muziko per kompetentaj tradukoj kaj profesiaj aranĝoj. Ĉi 
lastaj, sobraj, privilegias la bonan aŭdkomprenon de kio Flavio kaj 
Alejandro bele kantas, alterne. Kantante kune, tamen, ili produktas 
la plej belan pecon de la disko - Knabino de Ipanema - en gajaj 


muzika kaj interpreta vestoj. 


Unutona Sambo, de 1959, komponiĝis vere kvarmane - Tom kaj 
Newton Mendon a. Ĉi mirinda duopo naskis interalie la ankaŭ 


endiskajn Mistonulo kaj Medito (Medita ŝo). Unutona Sambo estas 
preskaŭ himno de bosanovo, ĉar ĝi enhavas ĉiujn ecojn kiuj famigis 
ties stilon, ĉefe per la fea gitaro de Joĝo Gilberto. Ĝin esperantigis - 


svedo - nia konata Bertilo, kiu nun debutas en nia rubriko. 


Unutona Sambo Tom Jobim!Newton Mendonca e Tradukis: Bertilo Wennergren 


Jen mi ludas etan sambon 
Kun nur unu sola ton' 
Certe venos pli da tonoj 
Baziĝantaj sur ĉi ton' 
Jenas nun la tona sekvo 
De l' antaŭa harmoni” 
Kiel devas mi sekvadi 

En la viv' malantaŭ vi 


Ja troviĝas homoj kiuj povas paroladi 
pri nenio 
Kvazaŭ nenio 


Mi foruzis tutan gamon sed finfine 
venis al nenio 


Preskaŭ nenio 


Mi revenas al la tono 
Ununura kaj al vi 
Esprimante mian amon 
El la horo nur per ĝi 
Kiu volas la tonaron 
Re mi fa sol la si do 
Restas ĉiam sen la klaro 
De la kanta a bo co 





Universala Kongreso 2002 


en Fortaleza“ 


La retpaĝoj de UEA (www.uea.org) evoluas 
ĉiutage, kaj aparte tion oni povas diri pri la 
kongresaj paĝoj. Ĉe la adreso www.uea.org/kongresoj 
oni povas trovi vere ĉiujn informojn bezonatajn 
pri la kongreso. Lastatempe aldoniĝis ankaŭ la 
kompleta Dua Bulteno kun ĉiuj informoj pri 
loĝado kaj ekskursoj kaj pluraj ceteraj utilaj 
informoj. Tre utila aparte por tiuj, kiuj ankoraŭ 
ne aliĝis, sed tamen unue dezirus konsulti la 
oferton kaj la eblojn pri loĝado, ekskursoj kaj 
vojaĝoj. 


Miĝoj progresas regule 

Ĝis la limdato por aliĝo per la BEL-oficejo aliĝis 
601 personoj el Brazilo. Entute, konsiderante la 
aliĝojn el aliaj mondpartoj, la plej multaj aliĝintoj 


“Surbaze la Gazetaraj Komunikoj de UEA 


Delonga revo 


Carlos Eduardo 


pri iu internacia aranĝo. 

Por nia feliĉo ĝi ĉijare okazos en la suda regiono 
de nia lando, en la ŝtato en kiu la plej okulfrapa 
karaktero estas la etno-diverseco. 

Nia kongreso estos regalita per muzikaj pre- 
zentadoj: ni povos ĝui prezentojn de Alessandro 
Cossavella (argentinano, kantisto de la e-a bando 
La Porkoj), Roger (brazilano, jam delonge konata 
per siaj prezentoj en e-a medio en Brazilo), 
Merlin (el Brazilo) kaj Esperanto-Desperado (el 
Danio). 

Nu, dum la kongreso vi ja havos eblecon aprezi 
specialan sudamerikan muzikon. 

La kongreso okazos ĉe la suda Brazilo, en la 


Ĵ] am delonge ni, junaj brazilaj esperantistoj, revis 


venas el Brazilo mem kaj el Francio, Germanio, 
Japanio, Belgio, Nederlando kaj Usono. Tiuj 
ciferoj tre similas al aliaj aliĝstatistikoj de neeŭropaj 
kongresoj: Vankuvero, Adelajdo, k.s. 


Kunvenoj kaj budoj 


Pluraj Fakaj Asocioj kaj diversaj movadaj kaj 
nemovadaj instancoj utiligos la kongreson kiel 
okazejon por siaj apartaj kunvenoj, kaj la plimulto 
de ili ricevis mendilojn por tiuj kunsidoj. Kelkaj 
jam konfirmis la partoprenon. IKEF, grava asocio 
aganta sur la kampo de komerco, estas unu el ili. 

BEL starigos budon por la abonigo de la revuo 
Brazila Esperantisto kaj aliĝoj por la 38-a Brazila 
Kongreso de Esperanto, okazonta em Belo Hori- 
zonte, en julio 2003. ĝ 


urbo Pato Branco, kiu troviĝas ĉirkau 3.000 km 
for de Fortaleza (urbo de ĉi-jara UK)! 

Sed ne gravas distancoj: post IJK kaj antaŭ UK 
estos unu semajno por atingi Fortalezon. 

Al vi prezentiĝas rimarkinda ŝanco konatiĝi kun 
nia kulturo, ĉi-kaze sudbrazila, ĝui etoson de 
senfina festo kaj krome aktive partopreni la 
brazilan Esperanto-movadon! 

Ni esperas ke dum la IJK vi vidos la mult- 
flankecon de nia lando kaj forlasos erarajn 
kliŝojn, kiujn vi eble havas (la hispana ne estas 
la lingvo de la brazilanoj, sed ja la portugala!). 

Ni, LKK-anoj, esperas ke ĉiuj alportos poste 
al siaj landoj bonajn rememorojn pri la IJK 
kaj Brazilo! $ 











“Ni asertas, ke la ekskluziva uzado de naciaj lingvoj neeviteble starigas barojn al la 
liberecoj de sinesprimado, komunikado kaj asociiĝo. Ni estas movado por la homa 
emancipiĝo”. 

El la Manifesto de Prago 


Nu, definitive la kampo de la lingvaj 
rajtoj, de la lingva diverseco, estas kampo 
sur kiu la esperantistoj povas senti sin 
hejme, kvankam la lingvopolitiko ne estis, 
ĝis nun, sufiĉe bone esplorata de niaj 
gvidantoj kiel bazo por ampleksa agado de 
niaj institucioj. Sed estas sentebla, ke novaj 
ventoj blovas ekde la UEA-sidejo. 

Sub la administrado de Renato Corsetti 
multaj iniciatoj skuas la movadon, sed unu 
el la plej gravaj el la politika vidpun-kto, 
estas ke nia monda asocio verŝajne decidis 
valorigi la politikajn trajtojn, kiuj apartenas 
al la lingva aspektaro. 

Tio sendube estas signo de maturiĝo 
de nia movado kaj malfermo de novaj 
perspektivoj por ĝi, kiu per la kompeten- 
ta agado de sia membraro kaj gvidantaro 
kapablos rezervi al si la rolon je bastiono 
de la lingvaj rajtoj. Jen ĉi tiuj rajtoj certe 
entagordiĝos bruege tre baldaŭ ne nur en 
Eŭropo, kie cetere tiu temo jam estas inti- 
ma ĉe iaj rondoj, sed ĉie tra la mondo, ĉar 
lingvo kaj ties ĉirkaŭaĵoj fariĝas iom post 
iom ĉies neglektebla kaj pritraktenda 
afero, pro la revolucio alportita de la 
teknologio de informado. 

Ĉi-kuntekste, la brazilaj esperantistoj ne 
povas resti pretervoje. En pli larĝa senco, 

Lastaj 

Laŭ decido prenita en la lasta kunsido 
de la Federacia Konsilantaro, ne okazos 
dum la UK nia jara renkontiĝo. Do, la 
diskutado pri la problemoj kaj de nia 
federacia movado kaj specife de niaj ŝtataj 
asocioj kaj de BEL povas okazi en nia 
diskutlisto ĉe Yahoo, kiu bedaŭrinde tre 
lamas pro ia nepartoprenemo flanke de la 
konsilantoj. Cetere, la granda defio kiun 
la konsilantoj havas, kaj ĉefe mi, kiu nun 

ni prenu sur nin la taskon entagordigi 
niaronde la edukadon por porlingvorajta 
batalemo, preparante niajn movadanojn 
por aktiva rolo kiam venos la tempo 
amplekse diskutigi la aferon. 

Multaj eble diros, ke tio estas supraĵa 
kaj artefarita neceso, sed ĉu la esenco de 
nia movada ideologio poresperanta ne es- 
tas konsistigita el la kvintesenco de la ide- 
ologio por la lingvaj rajtoj? Do, malferme 
agadi sur tiu kampo simple temas pri ple- 
na manifestiĝo de nia ideologia identeco. 

Kaj tio estas ja bonvena kaj efikos sur 
la plej konkretaj dimensioj de nia movado, 
kiel la struktura kaj administraj dimensioj. 
Alivorte, ni ne estas antaŭ supraĵeco kaj 
artefariteco, sed antaŭ neceso politike 
renovigi niaj agadmetodojn, direktante 
niajn klopodojn sur la kampo de batalado 
por lingvaj rajtoj kaj por la konservado de 
la lingva diverseco. 

Multvaria estas la aspektoj utiligindaj 
kiel bazo por nia agado. Ni eĉ povas ko- 
menci per pli vigla lernado kaj diskoniga- 
do, ekzemple, de la Manifesto de Prago, 
kiu klare difinis nian movadon, kiel 
“movado por la homa emancipiĝo”. 

Ĉu nuntempe estas pli urĝa tasko ol 
labori por homa emancipiĝo? 


prezidas la Federacian Konsilantaron, es- 
tas ĝuste vivantigi tiun gravan organon de 
BEL. Kion ni faru por partoprenigi la pre- 
zidantojn de la ŝtataj Esperanto-asocioj? 
Kion fari por aktivigi nian diskutliston? Ĉu 
ni denove kunsidos nur en julio 2003, dum 
la 39-a Brazila Kongreso de Esperanto, en 
Belo Horizonte? Ĉu ni rajtas revi pri ren- 
kontiĝo en januaro 2003? La membroj de 
la FK-BEL estas invitataj reagi. 

